
Victorià  Bcncdicto 


Tragicomèdia    en    un  pròleg, 
dos  actes  i  un  resum,  titolada: 


"LA  MONYOS" 

Aquesta  obra  és  escrita  se- 
guint rhistòria  i  costums  de 
Barcelona  en  diferentes  èpoques. 


PERSONATGES 


Maria  «La  Monyos». 

La  princesa  Joana. 

Montserrat  (77  eia  de  la  prin- 
cesa). 

Madrona. 

La  cambrera  de  S.  A.  (avia 
de  «La  Mon y os».) 

La  Baronesa. 

La  Marquesa. 

Muller  del  general  Ortega. 

Filla  del  general  Ortega. 

Lilí. 

Ximeta. 

La  filla  de  «La  Monyos.yy 

Una  dida. 

Una  dóna. 

Feu  (tinent,  després  perio- 
dista.) 

General  Ortega. 

Tinent  Ortega. 

Joan  Sevalls. 


Mister  Jhon  (consul  anglès). 

El  Baró. 

El  Marquès. 

Tinent  ajudant. 

En  Cadernera. 

Fiscal  del  Concell  de  Gue- 
rra. 

«El  Caioy*. 

Llim  ets. 

Gonzàlez  (soldat  de  dra- 
gons.) 

L'home  de  les  begudes. 

Capità. 

Mossèn  Sanz. 

Un  sargent. 

Doctor. 

Altafulla. 

Geroni. 

Pere. 

Jaume. 


El  general  Prim,  el  Capità  general,  Alcalde,  Regidors, 
Guàrdies,  un  piquet  de  voluntaris  catalans,  nobles,  cho- 
ristes  i  poble. 

I  -  Espanya  i  Tàngcr! 

II  -  Fuscllament  del  general  Ortega  al  castell  de 

Tortosa. 

III  -  El  general  Prim  i  els  voluntaris  catalans. 

Pròleg 


QUADRE  PRIMER 

(12  d'Abril  de  1860) 


Un  Palau  suntuós.  Una  grossa  llàntia  que  penja  del  sostre, 
il•lumina  el  teatre.  Es  nit.   La  ciutat  es  veu  per  les  vidrieres 
que  hi  ha  al  fons  de  l'escena.  Mobles  antics  per  tot,  qua- 
dres, armadures,  i  panòplies 


ESCENA  I 

Sentats  en  una  otomana  i  a  l'esquerra,  la  senyora  Baro- 
nesa  de  Ciutadilla,  la  Marquesa  de  Cardona  i  la  Princesa 
Joana.  A  la  dreta,  jugant  a  l'aixedrès,  el  Marquès  de  Car- 
dona i  el  Baró  de  Ciutadilla.  Mister  Jhon,  els  segueix  la 
jugada.  Dos  lacais   amb  librea  es  passejan  per  l'escena 

La  Marquesa.— Hi  ha  força  fè  veritat?  Oh!  Quin  goig!  Vos  plau  saber 
aquesta  nova...? 

Princesa. — Molí!  He  quedat  fouça  agradada...  Sí,  en  veritat.  iQm  som 
heretjes..,?  Nostra  reina  ha  fet  un  acte  just.  Ha  tingut  un  moment  fe- 
liç. I  que  hi  hà  algú  que  tingui  dret  per  retenir  les  propietats  del  cler- 
gue...? 

Marquesa. — Vol  dir,  princesa,  que  això  no  es  una  astúcia  política  de 
nostre  intel•ligent  O'DonnelL 

Princesa. — Sia  lo  que  sia.  El  decret  es  just,  llògic.  Retornar  el  seu  a 
l'esglèsia  i  això  per  a  totes  les  persones  cristianes  ha  d'ésser  ben  mi- 
rat i  aplaudit. 


Baronesa. — S.  A.  ks  interpreta  les  coses. 

Princesa. — Ont  som,  Déu  meu...!  Ont  som!  Nostra  terra  sembla  que  es- 
tiga  maleïda.  Tot  revoltes,  tot  ambicions;  aquesta  disfressa  de  parers 
demòcrates,  que  tots  els  jorns  reguen  de  sang  els  carrers  de  Barcelo- 
na, no  es  altre  cosa  que  un  ardit  extranger.  La  troca  l'enreden  amb 
enginy.  Uns  lluiten  en  favor  de  nostra  terra,  altres  pels  lliberals.., 
altres,  menys  hipòcrites,  per  l'ambició  de  tiíols  i  grandeses. 

Baronesa. — Ahir  les  tropes  realistes  varen  tenir  que  desarmar  a  la  mi- 
licia  i  guàrdies  nacionals. 

Princesa. — Una  bojeria...  Una  bojeria.  Pobre  terra  nostra,  com  l'ha  dei- 
xada la  França  protectora, 

Baronesa.— La  França...! 

Princesa. — Sí,  la  França.  El  mal  vé  de  lluny,  senyora  baronesa.  Carles  II 
s'en  va  endur  a  la  tomba  les  llibertats  de  Catalunya.  Ara  comencem 
la  congoja,  després  vindrà  la  mort. 

Baró  (alsant-se). — Xac  a  la  reina! 

Jhon. — Sou  un  bon  guerriller. 

Princesa. — Ja  s'ha  acabat  el  combat...? 

Marqués.— Ja! 

Jhon  (anant  vers  a  les  dames). — Es  cert,  Princesa,  que  un  sacerdot  volia 
matar  a  S.  M.  la  Reina? 

Princesa.— L'heretje!  Massa  cert  es...  massa. 

Baronesa.— Oh! 

Marquesa. — Contra  la  reina! 

Princesa.— No  ho  sabieu...?  El  covart...!  Si  fins  l'ha  ferida.  Passava  la  ca- 
rroça  i  fent-li  present  d'un  pom  de  flors,  l'assasí!  l'hi  ha  clavat  el 
punyal  al  costat. 

Marquesa  i  Baronesa.— Oh! 

Marqués.— I  no  l'han  fusellat...? 

Princesa. — Com  fusellat...?  Massa  honra.  Garrot,  garroí  com  als  vils, 
com  a  la  gent  ruí!  Després  han  cremat  el  seu  còs  i  han  esventat  les 
cendres,  perquè  ni  descans  en  la  fossa  tinguin  els  seus  ossos...  Qui 
vulgui  esparcir  els  seus  ideals  d'odi  o  de  venjança  que  vagi  a  les  ba- 
rricades. (Cambiant  de  tò).  Què;  qui  ha  vençut  en  la  partida? 

Jhon.— El  senyor  Baró. 

Baronesa.— Oh!  Es  un  gran  estratègic...  Vostè  no  lluita,  mister?  ^No  l'hi 
agrada  l'aixadrès? 

Jhon.— Es  un  passatemps  que  m'adorm.  Es  un  joc  demòcrata,  i  perdoni 
S.  A.  L'aixadrès  sols  serveix  per  a  les  persones  moderades.  Els  tem- 
peraments nerviosos  no  podem  resistir  aquest  ensopiment.  Tres  par- 
tides i  m'enterren. 

ESCENA  ÏI 

Els  mateixos  i  Feu,  vestit  de  Tinent.  Té  23  anys. 

Un  criat  (anuncia).— El  tinent  Feu... 

Princesa.— Que  passi...  Endavant,  endavant,  senyor  aventurer. 

Marqués.— Ja  hem  sapigut  que  erau  a  Capitania. 

Baronesa. — Ben  vingut,  hèroe...! 

Feu.— Hèroe.  no.  Un  bon  soldat  i  res  més.  Senyores!  Senyors!  (Salu- 
dant) Senyora  Princesa...  (Besant  la  mà  a  Joana). 

Princesa.— Ja  ,sé  que  vens  carregat  de  glòria...  Que  nostres  armes  han 
guanyat  la  més  gran  deies  victòries,..! 

Feu.— Sí,  es  veritat.  Nostre  exèrcit  ha  tingut  un  gran  triomf...  però  nos- 
tra nació  una  gran  deshonra! 

Princesa. — Còm! 

Baronesa.— Què  ha  passat? 

Marqués.— Que  ha  succeit?    . 

Princesa.— Que  no  han  entrat  a  Tànger,  nostres  tropes? 

Feu. — No!  (Espectació).  Sols  hem  arribat  a  Fondak. 

Princesa. — Per  què...?  Quin  obstacle...  Quin  motiu...? 

Feu. — Hem  rebut  ordre  de  no  avençar. 

Marqués. — Això  es  ignominiós... 

Princesa. — Qui  pot  haver  donat  aquesta  ordre...!  El  Govern?  La  reina? 
Per  què?  Els  nostres  catalans  no  han  entrat  a  Tànger.  ^Què  ha  fet  el 
general  Prim...?  Què  s'es  fet  de  nostra  venjança...? 

Feu.— Ja  vos  he  dit  que  la  victòria  ha  sigut  nostra. 

Princesa.— I  doncs...! 

Jhon. — Però  les  tropes  espanyoles  no  han  entrat  a  Tànger.  (Amb  ironia.) 

Feu  (amb  dignitat).— No  hem  entrat  per  culpa  d'Anglaterra. 

Jhon.— Ah!  La  meva  nació  no  pot  permetre  que  Espanya,  introdueixi 
dins  del  Marroc  un  canvi  de  posició  geogràfica.   Es   una  precaució... 

Princesa.— I  nostre  govern  ^ha  aceptat  una  imposició  extrangera..? 

Feu.— Anglaterra  no  ha  volgut  que  anéssim  a  Tànger. 

Marqués. — I  la  França..? 

Feu.— Ha  callat.  Davant  l'enemistat  britànica,  s'ha  tornat  conservadora. 
Ha  preferit  deixar-nos. 

Princesa. — Quina  vergonya! 

Feu.— Érem  a  les  portes  de  Tànger  i  hem  hagut  de  recular... 

Princesa. — I  per  què  no  dir-ho  avants?  ^Per  què  permetre  que  anessin 
nostres  fills  a  lluitar  donant  en  va  les  seves  vides? 

Feu. — Per  què  ens  crèiem  vençuts.  Mai  s'haurien  pogut  imaginar  que  la 
nació  triturada  per  lluites  intesíines,  s aguanta  encara  per  la  guerra 
civil,  organitzes  el  seu  exèrcit  en  un  sol  dia. 

Marqués. — Què  te  que  veure  la  desunió  de  parers,  les  diferències  polí- 
tiques davant  l'amenaça  d'un  perill  general.  Ni  un  català,  ha  deixat 
de  contribuir  a  favorir  la  causa  nacional.  La  noblesa  amb  els  seus 
presents.  L'indústria  amb  els  seus  fruits  i  el  poble  amb  els  seus  fills... 
fins  els  captaires  han  donat  fé  de  patriotisme. 

Baró.— Mai  nostra  terra  ha  sigut  vençuda,  si  la  lluita  ha  sigut  veritat. 

Feu.— Aquest  esclat  d'entussiasme  ha  fet  analitzar  nostra  heroisme,  i 
les  nacions  amigas  s'han  donat  compte  de  qui  érem!  Es  per  això 
que  Anglaterra  ha  demanat  urgentment  els  mil•lions  que  ens  havia 
deixat  per  la  passada  guerra;  engendrant  un  conflicte  entre  l'hisenda, 
el  govern  constituït  i  nostra  reina. 

Baró.— Sempre  l'Anglaterra  ha  sigut  per  nosaltres  un  corsari.  (Jhon  al 
fons  riu). 

Princesa. — I  que  es  creia  l'Anglaterra,  que  tan  pobres  éram  que  dema- 
naríem almoina..?  Ja  ho  ha  vist  qui  som!  Un  sol  crit...  un  sol  emprès- 
tit, i  els  quaranta  quatre  mil•lions  de  deute  han  sigut  pagats...  som 
espanyols...  (amb  entussiasme).  Per  què  ens  hem  deixat  imposar..?  Es 
que  ja  no  som  ningú...?  Ah!  Aquestes  enveges  de  la  cort,  l'egoisme  de 
vanitat  nascut  entre  nosaltres...   com  ens  condueix  al  precipici..! 

Feu.— S.  A.  parla  bé.  Aquest  esclat  de  patriotisme  ha  sigut  instantani, 
però  interiorment,  cada  ministre,  cada  general  i  tots  els  polítics,  man- 
tenen un  Judes  petit,  per  a  nostra  terra.  Estem  cerclats,  princesa! 
La  França,  els  lliberals,  els  nacionalistes  i  les  divisions  de  l'exèrcit, 
es  una  lepra  difícil  de  curar.  Es  per  això  que  hem  hagut  de  cedir  a 
les  imposicions  extrangeres. 

Princesa.— No,  mai!  Mai  imposicions!  Si  per  a  venjar  un  agravi  ens  hem 
unit,  al  sol  crit  de  pàtria,  que  no  fariem  davant  d  una  amenaça?... 
Es  què  hi  ha  dret  de  viure  sense  honra..? 

Feu. — Princesa...  Espanya  ha  de  vigilar  més  a  nostres  bons  amics  que 
no  pas  als  kabilenys  de  l'Africa, 

Princesa.— Doncs  els  vigilarem.  Mentres  hi  hagi  un  ciutadà,  un  sol!  pesi 
a  l'Anglaterra  i  a  totes  les  nacions  del  mon,  farem  que  es  respecti  el 
nom  d'Espanya!  Dispensi  Mister  Jhon,  soc  dóna  i... 

Jhon. — Se  molt  fer-me  càrrec  dels  excessos  de  patriotisme. 

Marqués. — Ja  heu  decaigut..? 


Baró.— Vaig  a  reunir  cl  meu  partit,  per  a  què  s'imposi,  a  qui  tingui  la 
culpa,  el  respecte  que  mereix  nostra  nació. 

Jhon. — Calma,  senyors,  calma!  El  mon  evoluciona.  Hem  de  fer-nos  cà- 
rreg,  que  l'Espanya  d'avui  es  un  teixit  de  parers;  que  cal  una  mà 
mestre  per  surgir-la. 

Princesa.— Doncs  què  tenim  un  premi  de  nostres  sacrificis? 

Feu. — Molt.  Amb  nostre  entussiasme  i  sacrifici  hem  donat  coratge  a  nos- 
tres germans  que  lluiten  a  la  Conxinxina  í  hem  demostrat  a  tota 
l'Europa  que  encara  no  som  un  poble  mort. 

Baró.— Fa  temps  que  en  nostra  nació  no  fem  altre  cosa  que  omplir  pà- 
gines de  glòria! 

Feu. — Aquest  cop  s'hauria  d'escriure  l'història  amb  lletres  d'or.  Sàpiga 
senyor  Baró,  que  al  començar  la  guerra,  l'administració  militar  era 
una  calamitat.  Als  primers  combats,  nostres  soldats  morien  de  fam  i 
de  peste,  sense  trovar  medis  de  salvació.  El  dia  8  de  desembre  de 
l'any  passat,  sols  teníem  15,000  homes  disponibles  per  a  la  lluita.  EI 
dia  15  havien  d'atacar,  però  els  kabilenys  varen  fer  una  resistència 
definitiva.  Nosaltres  vàrem  ésser  vençuts.  Nostra  bandera  escarnida 
i  la  dignitat  de  la  pàtria  en  mans  de  Muley-Hamed.  Qui  podia  salvar 
als  hèroes  que  lluitaven  com  lleons?  El  fret,  la  pluja  i  el  fang,  no 
ens  deixaven  avançar;  les  tendes  de  campanya  el  vent  se  les  enduia  i 
allunyava  de  les  costes  els  vaixells  que'ns  'portaven  els  queviures... 
El  còlera,  feia  destrosses,  i  40,000  africans  esperaven  l'ocasió  per 
llençar-se  damunt  nostre.  El  perill  era  inminent.  Ja  es  parlava  de 
capitulació...  i  la  fam  desmoralitzava  l'exèrcit.  O'Donnell,  Prim  i 
Olano,  es  decidiren  a  formar  consell,  però  varen  acordar  primer  mo- 
rir que  rendir-se... 

Princesa  (amb  entussiasme). — Molt  bé! 

Marqués. — Primer  ells...  després  tots  nosaltres..! 

Feu. — Es  començà  l'ofensiva.  Els  moros  no  l'esperaven.  Retruny  el  canó 
i  entrem  a  la  baioneta,  un  contra  cent...  lluitem  cos  a  cos,  O'Donnell 
es  trova  cerclat  pels  negres  de  la  tribu  d'Anghora;  els  nostres  recu- 
len i...  Ah,  senyors!  Quin  moment  d'angoixa!  Les  mans  ferrenyes  de 
aquella  gent  agafen  la  bandera  de  l'avantçada  fent  mil  crits  esfereï- 
dors... Ja  eren  vençuts...  quant  de  cop  sentim  una  veu  que  crida:  «Ca- 
talans, avants  la  mort  que  la  vergonya!>.  Era  el  general  Prim.  Agafa 
la  bandera  de  la  nació...  esperona  al  seu  cavall  i  es  llença  com  un 
llamp  entre  mig  dels  negres.  Tots  nosaltres  cridem:  «Visca  Cata- 
lunya!>,  i  el  seguim;  les  tropes  es  rebifen  i  també  entren  en  combat..- 
una  hora,  dugués,  cinc...  no  ho  sé.  La  nit  va  tallar  la  lluita,  però  a 
l'endemà,  quant  el  sol  va  ferir  nostres  ulls,  sols  vàrem  veure  el  te- 

rreny  pic  de  cadavres  i  la  més  gran  victòria  per  les  tropes  espa- 
nyoles. 

Princesa. — Visquen  els  fills  de  la  terra  catalana! 

Feu. — Després...  ja  sabeu  el  demés...  La  pau...  i  a  esperar  el  jorn  que 
vulguin  tornar  a  combàtrens. 

Marquesa.— Quants  fills  de  mare,  destroçats  en  aquella  terra  maleïda! 

Feu. — Molts,  senyora  Marquesa. 

Princesa. — I  del  marit  de  la  nova  cambrera,  no  se  sab  res...? 

Feu.— Ha  morí  als  meus  braços.  El  general  Prim  li  deu  la  vida. 

Tots.— Mort...! 

Feu.— Va  rebre  el  tret  que  havia  de  minvar  la  glòria  del  combat. 

Princesa. — Tindré  una  filla  més. 


ESCENA  III 

Els  mateixos  i  la  Cambrera,  pd  foro  esquerra. 


Cambrera. — Senyora:  Son  prop  les  dotze.  S.  À.  vol  pendre  la  medicina? 
Princesa. — Acostat,  amiga  meva...  acostat.  Ja  sabs  que  els  nostres  han 

tingut  una  gran  victòria...? 
Cambrera. — Que'm  diu  la  senyora...! 
Princesa. — Les  nostres  víctimes  han  sigut  molt  venjades.  Una  victòria 

amb  sacrificis  es  una  gran  honra  per  nosaltres.  No,  amiga  meva? 
Cambrera. — Senyora,  no  soc  rès  més  que  una  bona  servidora  de  V.  A. 

que  donaria  la  vida,  si  la  reina  la  necessitava. 
Princesa. — Ets  bona...  ets  digne  i  ja  sabs  que  jo  t'estimo.  (Pausa.)  Doncs 

hem  guanyat  a  canvi  de  molta  sang,  veritat,  Feu? 
Feu.— Molta,  Molta! 

Marquesa.— Quants  pares  sense  fills!  Quantes  mullers  sense  marit! 
Princesa. — I  nosaltres,  que  no  som  rès?  Que  no  vetllarem  pels  òrfens, 

per  les  vídues,  pels  héroes  ferits... 
Cambrera. — Tal  volta  ja  se  sab  els  noms  dels  morts,..? 
Princesa.— Déu  els  sab,  que  els  ha  rebut  en  la  seva  eterna  glòria.  I  sí 

tú  fossis  una  de  les  víctimes,  maleïries  la  pàtria? 
Cambrera. — Mai!  (amb  orgull).  Pregaria  pel  meu  marit  ensenyant  a  la 

meva  pobre  filleta  com  se  fan  els  bons  patricis... 
Marquesa.— Te  una  filla,  vostè...? 

Princesa. — Un  àngel...  gairebé  una  dóna.  Ja  té  deu  anys  i  es  més  enteni- 
mentada...!  Si  ara  volgués  la  dissort  que  no  tornés  el  seu  pare...  me 
té  a  mi...  a  vosaltres  i  a  tots  els  catalans  per  a  ajudar-la. 

(S'ou  llunyà  un  toc  de  generala.  Gran  espec- 
tació.) 
Marqués. — Què  es  això? 

(Tots  obren  les  finestres  del  fons  i  atalaien  cl 
que  passa.    El  Marquès,  Jhon  i  lacais,  surten 
corrents.) 
Princesa. — Generala..?  Ja  vinc   a  pendre  la  medicina.  Ves  amiga  meva, 
ves  i  prega  per  a  mi,  per  als  morts  gloriosos  de  la  guerra  i  per  al  fill 
que  tens  el  dret  de  conduir  vers  la  vida... 
Cambrera. — Que  deu  passar,  Déu  meu!  (S'en  va). 
Baró. — La  tropa  patrulla  amb  les  motxiles  posades. 
Feu.— Petjades  de  cavalls... 

Baró. — Es  el  capità  general,  amb  el  seu  estat  major. 
Princesa. — Quin  altre  perill  s'ha  engendrat...? 
Baró. — Baixen  per  les  rambles. 
Feu. — Sembla  que  volen  pendre  el  camí-real  de  Tarragona. 


ESCENA  IV 

Els  mateixos.  Marqués,  Mister  Jhon,  criats  i  aviat 
Tinent  Ortega 


Marqués.— (Descompost).  Oh,  Altesa,   senyors!   Quina  desgràcia...!  Un 

complot...! 
Princesa. — Què  dieu  Marquès...? 
Marqués. — Que  s'ha  descobert  un  complot  per  a  destronar  a  la  reina 

i  donar  la  corona  al  Comte  Montmolí. 
Princesa. — Qui  son  els  conspiradors...? 
Marqués. — La  guarnició  de  les  illes  ha  sigut  sobornada  i  l'han  dut  a 

Sant  Carles  de  la  Ràpita,  per  a  sorpendre  el  castell  de  Tortosa...  Un 

coronel  ho  ha  descovert,  detenint  al  general. 
Princesa. — Quin  general  ha  comès  tal  infàmia...? 
Marqués. — Vostre  nebot,  el  general  Ortega... 

Princesa. — Deu  sobre  nosaltres...!  Ell  carií ..  EU...!  No  pot  ésser!  No  es 
veritat!  Això  es  una  estratagema  política!  Ell  es  un  bon  militar,  un 
cavaller  plè  de  noblesa.  Qui  es  el  calumniador? 

Servent. — (Anunciant).  El  tinent  Orfega. 

(Es  un  tinent  jove...  tot  ell  noble...  llueix  la 
creu  de  Sant  Ferran.  Està  neguitós,  pàl•lid. 
Entra  i  besa  la  mà  de  la  Princesa.) 

ToTS.-Ell...! 

Princesa  (anant  vers  al  tinent).— Fill!  No  es  veritat.''  Oi  que  no  es  ve- 
ritat? 

Ortega.— Senyora.../ 

Princesa.— El  teu  pare  es  a  Mallorca... 

Ortega. — El  meu  pare  està  pres  al  Castell  de  Tortosa  per  conspirador. 
(Pausa.  La  Princesa  ha  de  ser  sostinguda  i  portada  per  les  dones  al 
sofà.)  Perdó  pei  ell,  senyora!  Vos  sabeu  qui  soc.  De  jove,  jove,  tinc 
l'honor  de  pertànyer  al  exèrcit.  He  lluitat  al  costat  del  tinent  Feu, 
cinc  messos  al  Marroc;  he  pres  part  en  dotze  combats  i  sempre  amb 
fe  i  amor.  Aquesta  creu  justifica  la  meva  disciplina.  ^N'hi  ha  prou, 
senyora,  per  poguer  demanar  una  a'r.ioina  d'influència  vers  la  reina? 

Princesa, — Quin  moment  més  terrible!  Però  còm?  Per  què?  Ell  tan  cava- 
ller... 

Ortega.— Senyora..  ! 

Princesa.— Calla  fill..,  ja  't  comprenc.  Es  que  jo,  no  soc  jo.  El  meu  ne- 
bot conspirador...!  Un  noble...! 

Ortega. — No  m'ho  recordeu,  senyora! 

Princesa. — I  encar  viu?  No  ha  sigut  prou  home,  al  veure  descovert  el 
seu  crim,  per  a  donar-se  ell  mateix  la  mort? 

Ortega  (plorant).— Es  un  malvat.  Un  insobordinat  indigne  de  portar 
l'honròs  trajo  de  militar,  però...  es  el  meu  pare!  Perdoneu-me  se- 
nyors! La  sang  ha  corregut  per  sobre  del  meu  pit;  jo  mateix  he  curat 
les  meves  ferides,  i  ni  un  sospir,  ni  una  exclamació  de  dolor  ha  sortit 
dels  meus  llavis.  No  hi  vegeu  en  mi  un  covart!  Aquestes  llàgrimes 
que  llencen  els  meus  ulls  no  sé  si  son  de  coratje  o  de  vergonya.  Pen- 
so en...  i  no  puc...  no  puc...  (Amb  gran  plor  cau  genolls  en  terra.) 

Princesa. — Fill,  te  compadeixo.  Què  vols  de  mi? 

Ortega.— Qne'm  presenteu  davant  S,  M.  la  Regna. 

Princesa. — I  si'm  pregunta,  ^què  voleu  que  diga?  Si  no  se  res;  si  ni  ar- 
gument tinc  tant  sols  per  disculpar-lo. 

Ortega.— Digueu-li  que  fa  pocs  jorns,  un  jove  amb  el  cor  plè  d'entus- 
siasme,  lluitava  amb  el  fum,  la  tempesta,  el  còlera  i  la  metralla  i  reia 
de  goig  sedent  de  triomf.  Un  tret  enemic  va  esqueixar  la  seva  carn  í 

al  caurer  a  terra,  sols  un  crit  va  sortir  del  seu  pit  i  aquest  va  ésser: 
«Visca  la  Reina!».  Digueu-li  que  aquest  jove,  ahir  plè  d'alegria,  avui 
plora  llàgrimes  de  sang  per  a  rentar  el  delicte  del  seu  pare....  Digueu- 
li,  que  la  meva  sublimitat  d'entussiasme,  la  carrera,  els  llors  i  la  vida, 
tot  ho  poso  als  peus  de  la  reina  en  canvi  de  l'indult...  que'l  salvi,  que 
no  tregui  amb -la  vida  d'un  delinqüent  els  somnis  de  glòria  del  seu 
fill.  (S'ou  cantar,  lluny  i  perdent-se:  «Centinella  alerta.») 

Princesa, — Fins  centinelles  pels  carrers..,?  I  tú  creus  qne  jo...? 

Ortega, — Vos  sou  estimada  de  la  reina  i  vos  atendrà.  Ah!  Quin  goig 
per  mi,  senyora,  si  l'Ortega  de  terres  africanes,  pot  fer  oblidar  el  de- 
linqüent Ortega  de  Sant  Carles  de  la  Ràpita. 

Princesa, — Prou,  fill,  prou.  Qui  no  ha  delinquit  en  aquest  mon?  Dema- 
naré a  S.  M.  la  vida  del  teu  pare,  encar  que  siga  de  genolls.  Anem  al 
meu  despatx.  Marquès,  vos  vindreu  amb  mi  a  la  cort.  Mister,  vos  prec 
que  intercediu... 

Jhon.— Senyora... 

Princesa.— Vosaltres  (a  les  dones)  cuideu  de  la  meva  pobre  cambrera; 
digueu-H  que  la  terra  és  una  vall  de  llàgrimes  i  sols  amb  sacrificis  es 
guanya  la  glòria  del  cel.  La  seva  filla  serà  protegida  per  mi,  ja  que 
és  engendrada  per  un  hèroe  que  ha  donat  la  vida  defençant  la  seva 
pàtria. 

(Entren  primera  dreta.  Princesa,  Marquès,  Or- 
tega i  Mister  Jhon.  Tots  els  demés  socorren  a 
la  Cambrera,  que  ha  caigut  desmaiada  al  oir 
les  darreres  paraules  de  la  Princesa.) 

Cambrera.— Reina  dels  set  dolors.  Sola!  Sola! 

(S'ouen  els  cants  dels  centinelles.) 


QUADRE  SEGON 

Capella  del  general  Ortega.        El  Castell  de  Tortosa. 
(  28  d'Abril  de  1860 ) 


Un  lloc  de  pedra.  Sols  té  una  obertura  i  es  la  porta  d'en- 
trada i  sortida.  Per  ella  es  veu  el  camí  que  condueix  al 
Castell,  doncs  dita  Capella  està  situada  al  fons  del  baluart. 
Al  fons  hi  hà  un  altar  petit,  que  també  serveix  de  taula; 

Quatre  candcleros  amb  ciris  encesos;  entre  mig  d'ells  un 
Crist,  al  frontis  de  la  pared  un  gros  quadre  d'Isabel  11.  Da- 
munt la  taula  cartes  i  papers  i  un  kepis  blau.  Al  peu  de  la 
porta  un  centinella.  Un  sargent  se  passeja  vigilant  el  centi- 
nella  i  la  porta. 


ESCENA  I 

EI  general  Ortega  i  un  tínent-ajudant,  dret  al  costat  de  la 
cadira  que  seu  el  general 


Ortega. — Aquesta  carta  la  donaràs  al  Capità  general  de  Catalunya  í 
aquesta  medalla  a  la  meva  pobre  mare. 

Tinent. — Vol  dir  general  que  la  reina...? 

Ortega.— Calli!  (Cridant)  Sargent! 

Sargent  (quadrat  militarment). — Digui...! 

Ortega.— 'Vol  fer  el  favor  de  retirar  un  xic  el  centinella?  Desitjo  dir  al 
tinent  alguna  intimitat  de  família...! 

Sargent.— Molt  bé,  general. 

Ortega. — General...  no.  Ara  ja  no'n  soc.  (El  sargent  col•loca  el  centine- 
lla més  apartat  de  la  porta.)  Aixís!  Ja  no'm  produeiA"  la  mala  impres- 
sió del  presoner.  Sembla  que  respiro  amb  més  llibertat.  La  reina  es 
molt  bona,  però  els  meus  enemics  son  poderosos  i  massa  complicat 
el  meu  delicte. 

Tinent. — Qui  sab...  vos  teniu  influències... 

Ortega. — Però  si  estic  en  plena  conformitat!  Jo't  juro  que  després 
d'aquesta  crisis  nirviosa,  si  arribés  l'indult,  potser  no  tindria  cap 
alegria. 

Tinent.— No  ho  diga  això,  general. 

Ortega.— No,  ex-general.  He  delinquit  i  no  tinc  dret  a  títol  tan  digne.  Ja 
no'm  pertany  aquesta  graduació.  Ara,  soc  un  vençut  que  es  trova 
a  mercè  de  les  circunstàncies.  (Es  treu  el  rellotje.)  Aquesta  altre  carta 
i  aquest  rellotje,  el  donaràs  al  meu  fill.  (Pausa.)  La  vida  es  un  joc!  Sí 
hagués  encertat  la  jugada  el  que  ells  fan  en  mi  jo  faria  amb  ells... 
Però  va  surtir  la  contrària...  Bogeries  de  la  sort. 

Sargent  (surtint).— General! 

Ortega.— Qui...?  » 

Sargent.— El  senyor  Doctor. 

Ortega.— Que  passi. 

(Sargent,  condueix  al  doctor  i  es  retira). 

Doctor  (entrant).— General!  Com  va  aquesta  salut...! 

Ortega. — Bé!  Molt  bé!  He  confesat  aquest  matí:  Tinc  el  cos  sà  i  la  con- 
cièncía  tranquila.  Vos,  heu  curat  la  matèria;  Mossèn  Benet,  l'esperit. 
El  sacerdot  amb  la  seva  santa  persuació  ha  purificat  la  meva  ànima. 
Ja  puc  morir  tranquil.  Espero  la  mort  com  un  beiiefici. 

Doctor. — No  digui  això,  general. 

Ortega. — Dic  la  veritat.  No  se  com  les  jutgeu  les  coses.  Abans  de  llen- 
çar-me a  l'etzar  vaig  fer  examen  de  conciència,  vaig  medir  tot  el  que 
podria  venir.  À  sol  ixent,  la  ditxa,  a  ponent  la  desgràcia.  Soc  soldat, 
i  els  soldats  som  més  ferms  dins  del  perill  que  passant  fel'licitats. 
L'home  naix  per  a  lluitar.  Tots  lluitem  sense  que'ns  en  donem  compte. 
S'ha  de  fer  feina...!  La  meva  falta  per  uns  es  abominable,  per  altres 
sublim.  Per  regla  general,  els  mililars  vivim  sense  preocupar-nos  de 
la  vida,  la  mort  es  un  centinella  que'ns  desperta  del  som-ni  de  la 
xarca  glòria...  I  parlant  de  tot,  la  quina  hora  és  la  meva  execució? 

Doctor  (No  sabent  que  dir). — No  m'ha  sigut  possible  adquirir...!  Tot 
hom  espera  que  la  reina...! 

Ortega  (rient). — Veig  que  encara  no  sabeu  el  que  és  la  vida  af anada  a 
l'asprò  de  la  terra.  Tot  es  prosa,  Doctor!  La  poesia  és' més  elevada. 
Cal  arribar  al  meu  extrem  per  a  ésser  poeta.  Jo  ja  estic  convençut. 
Tinc  un  ideal,  l'he  personificat  i  els  poderosos  no  l'acepten...  Soc  un 
destorb  i  m'aboleixen...  la  cosa  és  natural. 

Sargent.— Senyors.  Tinguin  la  bondat  de  retirar-se.  S'ha  de  llegir  la 
sentència. 

Ortega. — Gràcies  a  Déu.  (al  Doctor)  No  vos  allunyeu,  això  és  joc  de 
poques  taules.  Tot  seguit  estaran  llestos. 

(Surten  Tinent,  Sargent  i  Doctor.  Un  piquet 
de  soldats  manats  per  un  capità  entren  en  es- 
cena. Un  tabal  fa  els  tocs  d'ordenança). 

Coronel. — En  compliment  del  meu  deure,  vinc  a  llegir  la  sentència  dic- 
tada per  al  tribunal  militar  de  S.  M,  la  reina  Isabel  II  que  Déu  guardi 
i  aprovada  per  l'excel•lentíssim  capità  general  de  Catalunya. 

Ortega  (quadrat  militarment). — Estic  a  les  ordres  del  consell. 

Coronel. — «L'ex-general  Ortega,  confés  del  delicte  de  rebelió  i  justi- 
ficat el  seu  crim  en  tots  els  documents  que  consten  en  el  procés:  com 
son:  Primer.  Tracte  amb  el  Comte  de  Montmolí,  pretenent  a  la  corona 
d'Espanya.  Segon.  Sobornació  a  les  tropes  de  guarnició  en  les  illes 
Balears,  per  a  sorpendre  el  castell  de  Tortosa,  Tercer.  Malversació 

de  800.000  rals  de  ïa  caixa  liiílítar  de  Mallorca  per  a  destínar-Ies  a 
comprar  armes  per  a  l'enemic.  El  consell,  convençut  de  la  veritat  dels 
fets,  i  aprovats  tots  els  delictes...  considerant  que  el  processat  no  te 
mercè  a  indult...  S.  M.  la  reina  refermant  la  sentència  dictada  per 
cl  consell  i  firmada  per  l'excel•lentíssim  capità  general  de  Catalunya, 
manen...  que  En  Jaume  Ortega  siga  condemnat  a  la  pena  de  mort  tal 
com  disposa  l'article  26,  titol  primer  tractat  vuit,  de  les  ordenan- 
ces generals  de  nostre  exèrcit. — Tortosa  18  d'abril  1860.» 

Ortega.  (Molt  serè,  agafa  la  pluma  i  firma  la  sentència).— Tot  el  que 
consta  en  cl  procés  és  veritat.  Senyor  fiscal,  no  vull  .donar  la  sensa- 
ció de  que  sol•licito  mercè  per  a  la  vida.  Això  seria  indigne  de  mi. 
Tampoc  vull  defençar-me.  Però  dec;  vull  protestar  de  la  incombència 
del  consell.  Jo  he  sigut  traït.  Per  fer-me  declarar  s'cm  va  prometre 
que  seria  jutjat  per  un  consell  compost  de  generals,  i  se  m'ha  en- 
ganyat. Com  he  sigut  considerat,  com  a  paisà  o  com  a  militar?  Per 
a  condemnar-me  a  mi,  s'ha  violat  la  llei...  i  és  ridícoll  Què  diran  les 
nacions  estrangeres  quant  sàpiguen  que  és  mata  a  un  ciutadà  per  ha- 
ver violat  la  llei  de  la  monarquia,  i  els  mateixos  que  condemnen,  es 
troven  agermanats  amb  la  violació  de  les  lleis?  Jo  vos  prec,  senyor 
fiscal,  que  feu  constar  la  meva  enèrgica  protesta.  No  demano  mercè 
de  perdó  per  a  que  soc  prou  home  per  a  no  abdicar  els  meus  ideals. 

Coronel. — General,  he  complert  el  meu  deure  com  a  militar.  Com  a 
home,  vos  prec  que  em  deixeu  estrènyer  vostra  mà. 

(Li  dona  la  mà  i  surt  seguit  del  capità  i  sol- 
dats. El  sò  del  tabal  és  va  fonent  mentres 
naixen  els  gemecs  de  tres  cors  dolorits  que 
s'apropen.  Ortega  prega  al  peu  de  Crist). 
(Muller,  fill  i  filla  Ortega,  entren  en  escena 
plorant). 

Muller.— Jaume.,.1 

Filla.— Pare...! 

Fill.— Pare...  1 

(S'abracen  tots  quatre) 

Ortega. — Que  és  això!  Que  passal  Si  és  la  vida.  He  volgut  més  i  ho  he 
perdut  tot. 

Tinent  Ortega.— Parc...! 

Ortega. — Els  soldats  no  ploren...  (veient  al  capellà).  Aconçòla-les  Són 
dónesl  (Al  capellà).  Què,  l'última  visita...? 

MossÉN  Sanz. — General,  vinc  a  demanar-vos  una  mercè. 

Ortega.— Digueu ... 

Mossèn  Sanz.— Jo  no  puc  acompanyar-vos  al  lloc  de  Tacciò.  Es  una 

prova  iressistiblc  al  meu  temperament.  Un  amic  meu  víduo  a^suplir 
la  meva  persona. 
Ortega.— Comprenc  aquestes  debilitats...  aneu  i  pregueu  per  a  la  meva 
ànima,  vos  faig  mercè. 

(Mossèn  Sanz,  surt  aixugant-se  les  llàgrimes, 
després  d'estrènyer  lama  al  general). 
Doctor.  (Entrant)— Tot  s'ha  perdut!  L'indult  no  ha  arrivatl 

(Entra  el  tinent  ajudant,  amb  el  Doctor.) 
Ortega.— Hi  ha  molta  espectació? 
Ajudant.- No  és  veu  ningú,  general. 
Ortega. — Si  que  valc  poc! 

(El  tabal  rebat  lluny.  Les  dones  fan  un  xiscle 
i  és  llencen  damunt  d'Ortega). 
Muller,  fill  i  filla  Ortega— Jaume!  Pare! 
Ortega. — Serenitat!  Feu-vos  càrrec  que  entro  en  un  combat;  l'enemic  és 

poderós  i...  (al  seu  fill)  Fill,  vetlla  per  a  elles! 
Sargent. — Senyors,  tinguin  la  bondat... 

(Entra  el  piquet,  manat  per  un  capità.  S'ou  el 
cant  del  centinella). 
Capità.— General,  en  nom  de  la  llei...! 

Ortega.— Gràcies  a  Déu.  (Les  dones  xisclen).  Pregueu...!  Déu  vos  dona- 
rà forces  (al  seu  fill  a  part)  Fill!  Et  volia  poderós...  he  relliscat, 
ara  no  tens  res...  Siguis  home  i  vegis  en  mi  un  equivocat...! 
Estic  a  vostres  ordres  capità...  (al  anar  a  sortir)  Si  no  feu  dur  un  fa- 
nal ens  trencarem  el  cap. 

(Surten  la  meitat  dels  saldats.  Ortega,  capità, 
un  sacerdot  i  els  altres  soldats.  Les  dones  pre- 
guen. El  centinella  es  posa  al  peu  de  la  porta. 
Pausa  llarga.  El  sò  del  tabal  es  pert.  Se  sent 
una  descarga  llunyana  i  les  dones  xisclen.) 
Doctor. — Déu  l'hagi  perdonat! 
Ortega  (fill). — Ja  és  mort  l'entussiasme  de  la  meva  joventut! 

QUADRE  TERCER 

La  Plaça  de  Sant  Jaume 
(8  dC  Setembre  de  1860) 

Dreta,  la  Diputació.  Esquerra,  rAjuntamcnt.  Un  quadre 
d'Isabel  II  en  el  front  del  primer  pis,  sobre  el  rellotge.  Els 
balcons  son  engalianats.  Al  mig  de  la  plaça,  un  arc  de 
triomf  que  mira  al  carrer  de  Ferran  i  Princesa.  L'arc  està 
plè  de  banderes  catalanes  i  espanyoles.  La  plaça  està  plena 
de  públic...  Dalt  del  balcó  de  l'Ajuntament,  el  capità  gene- 
ral, alcalde,  princesa  Joana,  Marques  i  Marquesa,  Baró  i 
Baronesa,  regidors...  etz.  A  l'esquerra  de  la  Diputació, 
Vídua,  Filla  i  Fill  Ortega.  Vestits  de  dol.  El  tinent  de  paisà. 
Una  banda  toca  lluny 


Home  del  poble. — Visca  nostre  hèroe..,! 

Un  altre. — Visca  Catalunya  i  els  seus  fills  il•lustres..! 

Un  altre.— Visca  la  reinal 

(Tots  els  visques  son  contestats.) 

Vídua. — Quin  goig  per  ells...!  quina  pena  per  a  nosaltres! 

Un.— Ja  arriva...! 

GuRDiES, — Pàs,  facin  pàs. 

Ortega. — La  subordinació...  L'insubordinació...!  Aquest  és  el  premí  a  la 
Ilealtat. 

(Una  carretel'la,  condueix  al  general  Prim  i  a 
una  senyora.  Avants  d'arrivar  a  l'Ajuntament, 
una  formació  de  voluntaris  catalans,  fan  una 
descàrga  i  compareix  la  carretel'la.  Prim  salu- 
da dret). 

Princesa.— La  pàtria  homenatja  als  soldats  Ileals  i  castiga  als  revoltosos. 
Visca  la  pàtria!  Visca  la  reina!  Visca  Catalunya  i  el  seu  fill  en  Joan 
Prim! 

(Dalt  de  la  Diputació  surt  un  vol  de  coloms  i 
entre  crits,  música  i  aplausos  baixa  el  teló.) 


Fi  DEL  PRÒLEG 

Acte  primer 

£1  mateix  palau  del  pròleg 
(Any  1885) 


QUADRE  QUART 

Es  nit.  La  llàntia  es  encesa.  Els  mobles  son  moderns.  En 
lloc  de  criats  hi  han  cambreres. 


ESCENA  I  J 

El  Baró,  el  Marquès  i  el  Baronet,  fan  el  Bacarrat.  Feu,  lle-  J 
geix  un  diccionari  francès.  Lilí,  Marquesa  i  Baronesa,  exa- 
minen uns  figurins  parisencs.  Joan  i  Monserrat  parlen  a  \ 

primer  terme.  ] 

Joan. — Sí,  es  una  bona  xicota,  però  no  vull  que  li  donguis  feina.  Sab  un  \ 

xic  de  tot.  Là  seva  mare  era  filla  de  la  cambrera  que  tenia  la  prince-  ; 

sa  Joana.  La  varen  criar  en  grans  col-legis  i  ara  la  néta,  té  deliris  de  i 

grandeses.  i 

Montserrat. — Sembla  una  bona  minyona.  ] 

Joan.— Sí...  Però  és  molt  desgraciada.  La  seva  vida  es  tota  una  novel•la,  j 

Montserrat.— Coneix  totes  les  modes  de  Paris  i  té  una  bona  mà  per  a 

cusir. 
Joan,— Si,  ja!  Li  han  ensenyat  el  camí  de  gran  senyora,  però  l'han  deixat 

al  hostal.  No  vulguis  tristeses  a  casa...  Aquesta  noia  es  un  perill. 
Montserrat, — Doncs  l'allunyaré.  Avui  li  donaré  la  darrera  feina. 


ESCENA  lí 

La  cambrera  i  Maria.  Aquesta  vesteix  modestament. 


Madamoiselle,— «Madam,,,!  La  tailleuse». 

Montserrat, — Que  passi. 

Joan.— Vaig  al  saló  de  lectura.  Recorda  el  que  t'he  dit.  (Surt.) 

Montserrat.— Passi,  passi. 

Maria. — Bona  nit  senyora.  Ja'm  dispensarà  que  vinga  en  aquesta  hora, 

però  he  volgut  cumplir  el  que  vaig  prometre. 
Montserrat, — Per  a  ésser  la  primera  feina,  no  ha  quedat  gaire  bé;  tota  la 

tarda  que  l'esperem,  i  vostè  compendrà  que  no  tenim  el  servei  per  a 

vigilar  a  la  modista,,. 
Maria, — Jo  li  prometo  que  no  succeirà  mai  més. 
Montserrat, — Aixis  ho  espero,  (Toca  una  campaneta   i  s'acosta  una  de 

les  cambreres  que  hi  hà  en  escena,)  Porti  dos  trajos  que  hi  han  a 

l'armari,  (La  cambrera  surt  foro  dreta.  Tots  els  personatjes  surten 

foro  dreta,)  Encar  no  li  he  preguntat   per  la  seva  manera  de  viure  i 

vostè  compendrà  que  es  precís  que  se  sàpiga  qui  entra  en  una  casa. 

Es  casada  vostè? 
Maria. — No,  senyora.,,1 
Montserrat, — Té  pares? 
Maria, — Soc  sola.  Sols  tinc  una  persona  que  per   assumptes  de  familia 

viu  fóra  de  ciutat, 
Montserrat,— I  no  té  ningú,  ningú...? 

Maria,— No,  senyora.  Però  tinc  bons  informes.  La  meva  àvia  era  filla  de 

.    la  cambrera  d'una  princesa;  i  la  meva  mare,,.  AhI  Si  ella  no  hagués 

.     mort...  He  sigut  molt  desgraciada...  Però  soc  una  bona  treballadora, 

mal  m'està  el  dir-ho,  i  estic  segura  que  vostè  quedarà  contenta  de  mt 

(La  cambrera  porta  dos  vestits  antics.) 
Montserrat,— Tingui;  adàptils  a  la  moda.  Parisencs;  ben  parisencs! 

Maria.— Si  que  estan  atrassats,  pobrets!  (repassant-los).  Però  ja  veurà 

que  bé  els  hi  deixo. 
Montserrat. — Quin  dia  estaran  llestos.,.? 
Maria. — Si  li  convenen... 

Montserrat.— Com  més  aviat  millor.  I  no  faci,  com  avui... 
Maria. — No  senyora...  ha  sigut  que... 
Montserrat. — Vagi,  vagi,  i  enllesteixi... 
Maria. — Si,  senyora,  sí;  ja  veurà;  jo  li  prometo... 

(Montserrat  la  deix  amb  la  paraula  a  la  boca 
i  la  cambrera  l'acompanya  vers  la  porta.) 
Joan  (sortint.)— Ja  es  fóra? 
Montserrat.- Ja...!  Li  he  donat  l'última  feina. 
LiLÍ. — Qui  es  aquesta  noia? 
Montserrat. — La  meva  modista.  La  néta  de  la  cambrera   que   tenia  la 

Princesa. 
Marquesa. — La  que  và  morir,  al  sapigucr  la  mort  del  seu  home? 
Montserrat. — Si. 

Baronesa. — Quina  feinada  ens  va  donar! 
LiLÍ. — Aixis  es  filla  d'aquella  noia  que  teniem  a  pensió. 
Marquesa. — Coses  de  la  Princesa.  Tenia  un  cor  molt  sensible.  Si  no  l'hi 

haguessin  dut  la  contra,  el  seu  palau  hauria  sigut  un  asilo. 
Baronesa. — Jo  no  la  vaig  compendre  mai  la  humanitat  de  la  Princesa. 

Ni  una  festa  benèfica!  Deia  que  els  beneficis  s'havien  de  fer  indivi- 
dualment. 
LiLí. — Hi  hà  qui  entén  la  caritat  d'una  manera  ridícola. 
Joan. — Aquesta  modista  es  una  noia  que  té  dos  bones  condicions:  es 

guapa  i  viu  sola. 
Montserrat.— Ah,  cràpula! 
Jo?^N.— Momo!  Tinc  trenta  cinc  anys. 
Marquesa.— Però  ets  home  d'obligacions.  Tens  a  la  teva  muller  i  filla. 

Les  demés  dones  per  a  tu  no  deuen  haver  d'existir. 
Joan. — Si  no  parlo  per  mi,  mamà.  Dic  que  es  guapa  i  això  es  una  justícia 

que  li  faig.  Avui  ja  no  hi  som  al  temps  d'aquella  joventut  rutinària  i 

moderada,  la  mandra  del  pensament  i  l'amor  oficial. 
Marquesa. — Calla,  calla.' 
LiLí. — El  jovent  d'avui  es  perillós. 
Baronet.— Ja,  ja!  (rient).  Sempre  pert,  papài 
Joan. — S'ha  de  estimar. 
Montserrat.— I  fer  víctimes. 
Joan. — Bé,  això  de  víctimes,  es  una  frase.  L'home  jove  ha  de  distreures  i 

el  més  natural  es  que  busqui  una  dóna.  Son  elles  les  que  han  de 

tenir  prou  perspicàcia  per  a  saber  conèixer  amb  qui  fracfen.  Les 
noies,  totes  pequen  per  egoisme,  per  no  treballar,  per  coqueteria  o 
per  millorar  de  situació, 

Baronesa.— Jesús..! 

LiLÍ.— I  les  que  pequen  per  amor...? 

Joan. — Aquestes  no  fan  nosa,  ni  escàndol.  Es  conformen  amb  la  seva 
sort,  perquè  elles  mateixes  ITian  triada, 

Baronet. — Altre  cop  bacarrat...? 

Baró.— Proul  (aixecant-se.) 

Feu  (que  deixa  de  llegir.)— Vos  tracta  malament  el  bacarrat? 

Baró. — No  tinc  ni  un  ral, 

Baronesa, — Ja  has  après  el  joc  modernista? 

Baró. — El  marquès  me  l'ha  ensenyat. 

Feu,— Tant  bonic  que's  el  bacarrat.  El  joc  d'etzar! 

Baró. — Molt!  Es  un  joc  preciós!  I  zs  aquest  l'entreteniment  modern...? 

Feu. — L'aristocràcia  prugresa, 

Baronet. — Al  Casino  tots  hi  juguen, 

Montse;rrat. — Madamoiselle!  (toca  una  campaneta  i  compareixia  Mada- 
moiselle.)  Faci  el  favor  de  treure  aquestes  cartes. 

Madamoiselle.— «Oui,  madame». 

Marqués. — I  què,  has  anat  al  Casino,  Joan? 

Joan. — Sí,  papà.  Hi  ha  hagut  una  vetllada  interessant...  Han  parlat  els 
joves  més  entussiastes  a  la  causa  carlina.  Oh!  El  saló  estaba  brillan- 
tíssim,  plè  de  la  millor  societat  barcelonina.  Tothom  m'ha  preguntat 
per  vosaltres, 

Baronet. — La  causa  creix!  L'entussiasme  cada  jorn  s'enlaira  més  i  aviat 
serà  anti-elegant  no  ésser  del  partit  de  don  Carles...  No  és  cert  se- 
nyor periodista? 

Feu, — No  hi  entenc  res  amb  les  coses  estrangeres.  Mirin  mentres  vostès 
feien..,  societat  jo'm  trencava  el  cap  estudiant  el  diccionari  francès  í 
no  puc  entrenar-me. 

Baronet. — Els  carlins  són  estrangers? 

Feu.— No  en  facin  càs  de  mi,  senyor.  Jo  com  més  anys  tinc,  més  tonto  em 
torno,  A  mi  em  sembla  que  la  humanitat  tota  va  de  tomballons  i  no 
trova  la  dressera.  Quant  tenia  vintícinc  anys,  recordo  que  varen  fuse- 
llar  al  general  Ortega  per  que  anava  en  favor  dels  carlins.  Tots  vos- 
tès varen  anar  en  contra  i  fins  varen  presidir  l'homenatje  del  general 
Prim,  aquell  militar,  que,  després  d'uns  quants  anys,  va  donar  la  co- 
rona al  rei  Amadeu  de  Saboya.  Va  abdicar  aquest  rei  després  de  l'as- 
sesinat  del  general  Prim  i  tots  vostès  varen  cridar:  «Visca  la  república!» 
Un  cop  d'estat  va  fer  caure  el  nou  règim  i  varen  donar  la  corona  al 

Tz\  Àlïons  Xíl.  En  resum.  Els  monàrquics  és  varen  tornar  carlíns,  els 
carlins,  republicans,  els  republicans,  lliberals  i  els...  Tots  plegats,  mo- 
nàrquics modernistes...! 

Marqués. — S'ha  de  seguir  la  corrent. 

Baró.— Els  temps  evolucionen. 

Feu. — Els  fem  evolucionar.  Hi  ha  la  raó  de  ésser  el  un  més  que  l'altre. 
La  lepra  de  l'orgull.,,  i  aquesta  mal'laltia  és  contagiosa. 

Marquesa. — No  sempre  impera  l'ambició... 

Feu. — Quant  no  l'ambició,  la  enveja  i  la  cursileria.  Si  aviat  no  sabrem 
on  som,  ni  qui  som.  Recordo  aquest  palau  plè  de  catalanitat  i  llibres 
apergaminats,  avui  curullat  de  figurins  parisencs  i  modes  poca-soltes. 

Montserrat. — Això  és  modernisme. 

Feu. — No  senyora,  no.  Es  que  el  nostre  s'eslleviça  i  tot  el  dels  altres  ho 
trobem  més  bonic.  Quant  jo  era  petit,  a  casa  mai-  volia  patates  amb 
bacallà,  i  a  casa  del  veí  trovava  deliciós  el  bacallà  amb  patates. 
Avui  a  Barcelona,  ja  no  sabem  parlar!  Avui  d'un  pom  de  flors,  en 
diem  un  «bouquet».  D'una  criada  jove,  una  «madamoiselle»  i  moltes 
paraules  introduïdes  en  nostre  llenguatge  que  avants  sols  les  senticm 
a  dir  als  que  adobaven  paraigües  pels  carrers. 

Marqués.— Oh!  Vostè  va  en  contra  de  la  moda. 

Feu. — No,  si  jo  també  la  segueixo.  Quin  remei  me  queda?  Jo  se  dir  ^fres 
folie»  i  iotes  les  nits  faig  ^Sotrée», 

Baronet. — No  fóra  pas  intel•lectual  si  no  ho  fes  aixis! 

Feu. — Es  vergonyós  el  que  està  passant  en  nostra  ciutat!  Ja  hem  perdut 
la  fe  i  el  gust.  Fins  l'esperit  de  originalitat  ha  fugit  de  nosaltres!  Tot 
ho  traduhim.  La  pintura,  les  arts,  les  lletres,  les  costums  i  fins  l'es- 
cudella. La  traducció  es  un  ofici  mecànic.  Trobar  un  autor  original  es 
un  miracle.  Les  ciències  que  han  tingut  sempre  cl  seu  breçol  en  nos- 
tra  terra,  per  viure,  necessiten  l'oxigen  de'n  Baileau  Montesquieu  i 
Voltaire.  La  paràlissis  de  vostres  cervells,  no  pot  funcionar  sense  les 
inyeccions  de  la  França. 

Baronet.— Oh!  Paris...  El  gran  Paris!  (Fent  bocades  de  fum.) 

Feu. — Què  és  parisenca  aquesta  pipa? 

Baronet.— Es  de  Marsella... 

Feu.— Ah! 

Baronesa.— Nostre  periodista  no  és  francòfil! 

Feu. — No  puc  ser-ne... 

Marqués. — Per  què? 

Feu. — Per  que  soc  espanyol!  Ja  ho  veig  que  els  temps  cambien.  Per  això 
jo  hi  ha  vaig  a  classe  avants  de  vindré  a  la  Soirée.  Després  de  sopar, 
faig  la  toalette,  i  cap  a  casa  d'un  home  que  venia  lligacames  de  senyo- 

ra  per  els  carrers  de  Paris  i  ara  ensenya  de  parlar  als  catalans.  Amb 
ell  m'entreno.  Ja  sé  dir:  «bonne  nuit»,  «-madame,  fe  faime*  i  «lestoffé 
a  la  francaise».  (Tots  riuen.) 

Baronet.— S'han  de  seguir  les  costums  modernes. 

Marqués. — Miri  que  li  privarem  l'entrada...! 

Feu.— Vindré  amb  el  meu  professor. 

Baronesa.— S'ha  de  seguir  la  corrent. 

Feu. — Jo  puc  ésser  un  bon  amic  de  la  senyora  Montserrat,  sense  ésser  el 
seu  amant. 

Montserrat, — Quina  comparació...! 

Feu.— Llògica!  Vostè  senyor  Marquès,  per  a  seguir  la  corrent,  embru- 
teix la  parla  i  les  costums  de  Catalunya!  Vostè,  Montserrat,  últim 
membre  de  la  mai  plorada  princesa  Joana,  enalteix  la  nació  veïna 
despreciant  la  seva.  A  casa  de  vostè  el  servei  es  francès,  els  mobles 
son  de  Lluïs  XV,  i  per  tot  s'enflaira  farum  de  boulevard, 

Montserrat. — Es  que  tinc  capritxos  ridícols.,,1 

Feu,— No  diré  tant,  però  una  cosa  per  l'estil. 

Baronet. — Vagi  a  Paris,  fanàtic  català;  vagi  a  Paris  i  camviarà  d'idees. 

Feu, — No  necessito  anar  a  Paris.  Ja'n  tinc  prou  d'haver  llegit  la  darrera 
producció  d'en  Castelar, 

Joan. — Ai,  uix!  Un  republicà... 

Feu.— Un  sabi! 

Joan. — Però  un  sabi  republicà!  Nosaltres  som  monàrquics. 

Feu.— I  parlen  bé  d'una  nació  on  han  tret  a  xiulets  a  nostre  rei.,.? 

Marqués.— Ah!  Es  indomable. 

Montserrat. — Vinguin,  vinguin  i  veuran  els  trajos  que  he  rebut  de  París. 
Oh!  Son  meravellosos,  sorprendents.  (Tots  entren  primera  esquerra). 


ESCENA  III 

Feu  i  Joan 

Feu.— Vostè  no  vol  veure  les  novetats...? 
Joan. — A  mi  m'agrada  tot  en  mida. 
Feu. — Tot  menys  l'amor. 
Joan. — Què  vol  dir...! 
Feu. — Vostè  és  un  cràpula. 
Joan.— Còm...? 

Feu. — Ja  sab  que  jo  soc  periodista  i  per  tant  bon  observador.  Què  hi 
ha  vingut  a  fer  a  qui  la  Maria? 

Joan. — I  a  mi  que  m'explica? 

Feu. — Que  vull  saber  que  pensa  fer  de  la  filla  que  te  aquesta  noia... 

Joan. — Què  diu...! 

Feu. — Que  jo  ho  se  tot...  menys  parlar  en  francès.  Vostè,  amb  el  seu  po- 
sat místic  enganya  a  totes  les  persones  que  el  rodegen.  Se  tota  la 
vida  de  vostè.  I  com  que  avants  d'ésser  periodista  he  sigut  milifar, 
tinc  honor  de  literat  i  se  rompre  llances  com  els  guerrers  per  a  de- 
fençar  a  una  dóna  ultratjada.  L'avi  de  la  Maria  ha  sigut  company 
meu  en  la  guerra  del  60  i  el  que  no  pugui  fer  ell  per  a  la  seva  néta, 
ho  faré  jo. 

Joan.— I  si  cm  nego  a  donar-vos  cap  explicació...  Què  fareu? 

Feu. — Vos  tindré  llàstima! 

Joan.— D'aquesta  dóna,  (molt  cínic)  jo  en  faig  el  que  vull,  per  que  es  la 
meva  distracció...  I,  a  vos  què  vos  importa? 

Feu. — Aquesta  noia  os  estima,  però  jo  m'hi  oposo... 

Joan. — Què  fareu  per  a  separar-me  d'ella? 

Feu. — Primer  parlar  amb  la  vostre  muller  i  dir-li... 

Joan. — La  Montserrat,  no  censura  les  meves  tonteries. 

Feu. — Es  veritat.  Havia  oblidat  que  éreu  casat  a  la  francesa! 

Joan.— Li  prec,  senyor  Feu,  que  no  s'inmiscueixi  en  el  que  res  l'importa, 
doncs  podria  molt  be  ésser  que  la  seva  generositat  li  produís  algun 
disgust.  Al  costat  dels  papàs  estic  a  les  seves  ordres...  (Entra  en  la 
primera  esquerra).  Ah,  miserable!  Si  visquessin  els  seus  pares.,.!  Però 
no  hi  fa  res,  hi  soc  jo...  I  si  és  necessari  et  faré  veure  el  que  val  la 
carn  del  poble.  Aquesta  pobre  alosa  ha  caigut  entremig  de  les  urpes 
de  l'astut  esparver  i,  després  d'engrillonar-la,  encar  vol  sassiar-si. 
Oh  si  ens  trobem  el  un  davant  de  l'altre!,  que  et  juro  que  tallaré  els 
teus  asparons! 

QUADRE  QUINT 

(  Any  1885  ) 

Una  saleta  blanca.  Pocs  mobles,  però  endreçats.  Es  el  men- 
jadoret.  Al  fons  dreta,  una  finestra,  A  l'esquerra,  uns  fo- 
gons. En  la  finestra  molta  verdor  i  flors.  En  els  fogons  ob- 
gectes  de  cuina.  Porta  al  foro  i  costats.  Prop  dels  fogons 
una  taula  amb  quinqué  encès;  al  seu  costat  un  breçol  i  dins 
una  nena.  Cadires  per  l'escena. 


ESCENA  I 

Toquen  les  vuit 

Maria.— Les  vuit!  (Posa  medecina  en  una  cullereta).  Té,  filleta  meva. 
Pren,  pren  la  medicineta.  (Mirant  amb  pena  l'ampolla.)  Ja  s'acaba... 
i  éll,  no  ve.  Perquè  no  ve...?  Per  què'm  va  fer  perdre  la  feina?  Què 
l'hi  he  fet  jo  per  què  m'abandoni  en  la  meva  desesperació?  Quin  mal 
he  fet  jo  en  aquest  mon?  (Truquen.)  Qui  hi  hà? 


ESCENA  II 

Maria  i  Feu 

Feu  (dintre).— Obri,  soc  jo! 

Maria.— Ah!  Es  vostè,  senyor  Feu? 

Feu. — Soc  jo,  Maria.  Com  segueix  la  nena...? 

Maria.— No  té  tanta  febre... 

Feu. — Vaja,  d'en  mica  en  mica...  ^Ho  veu  com  no  es  pot  desconfiar  de 

Déu?  (Donant-li  unes  monedes).  Tingui;  avui  he  recollit  això. 
Maria. — Déu  li  pagui.  Vostè  es  la  meva  providència. 
Feu. — Vostè  ja  sab  que  jo  no  ignoro  les  penalitats  que  passa. 
Maria. — La  meva  filla  viu,  gràcies  a  vostè. 


:  27 


Feu. — Soc  egoista  i  procuro  ser-li  agradable.  Fins  les  bones  accions  por 
ten  un  fi  determinat.  Jo  l'estimo. 

Maria. — Senyor  Feu,  vostè  és  molt  bò,  molt!  Què  no  faria  jo  per  a  com- 
plaure'l? Però  ja  sab  que  el  meu  cor  me  l'ha  robat  un  altre...  no  puc 
donar  el  que  no  es  meu...  el  que  no  tinc... 

Feu,— El  seu  seductor  es  un  miserable. 

Maria. — Si...  és  veritat.  Però  és  el  pare  de  la  meva  filla,  el  meu  primer 
amor...  l'únic  amor  que  he  conegut....  Soc  honrada  i  li  perdono  tot, 
tot.  Fà  un  mes  que  la  casualitat  me  va  portar  al  seu  palau.  Allà  vaig 
conèixer  a  la  seva  dóna...  Es  guapa,  molt  guapa...  També  té  una  filla. 
Jo  no  sabia  ont  anava...  me  varen  donar  feina  i  després...  ja  no  m'han 
rebut  més!  D'això  ja  fà  quinze  dies...  Tal  volta .éll  va  tenir  por  de  que 
jo  descubrís  els  nostres  amors.  Déu  meu!  (Plora.) 

Feu. — Llàstima  de  dóna. 

Maria. — Vostè  veu  en  mi  condicions  bones  que  jo  no  tinc...  Si  jo  pogués 
■  trovar  la  dóna  que  vostè  necessita,  crèguim  que  aniria  a  cercar-la  de 
genolls  pidolant-li  amor  per  a  vostè...  No  puc  fer  altre  cosa...  Jo,  se- 
nyor Feu,  el  necessito  el  seu  consol,  el  vull.  Fins  l'estimo  a  vostè  com 
si  fos  una  cosa  meva.  El  vull  tant,  que  no  sé...  però  el  vull...  ^cóm  ho 
diré?  Amb  un  amor  pur;  com  a  un  germà,  més  que  a  un  germà...  com 
a  un  pare!  Què  no  faria  jo  per  què  vostè  fos  feliç? 

(Pausa.) 

Feu. — I  d'ençà  d'aquella  nit...  no  l'ha  vist  més? 

Maria.— No...! 

Feu. — Aixis  no  sab  que  el  seu  sogre  es  mort.    . 

Maria. — No...! 

Feu. — Ha  mort,  i  tota  la  fortuna  l'ha  deixada  a  la  néta. 

Maria. — Ditxosa  ella  que  ha  tingut  un  avi  que  l'ha  vist  nàixer  i  ha  po- 
gut protegir-la.  La  meva  filla  sols  te'l  consol  de  saber  que'l  seu,  va 
ésser  un  hèroe..,! 

Feu. — Hèroe,  sí,  hèroe...  va  morir  als  meus  braços  després  de  salvar  la 
vida  al  general  Prim.  Ah!  Desde  dalt  del  cel,  deu  beneir  el  que  jo  faig 
per  a  vostè...  i  deu  somriure! 

Maria. — Val  més  que  no  hagi  vist  la  meva  desgràcia.  Hauria  mort  com 
els  meus  pares...  Ésser  la  querida  d'un  home...! 

Feu.— Vostè  no  és  «la  querida>!  Vostè  és  la  dona  enganyada,  es  la  víc- 
tima d'amor. 

Maria. — Per  vostè,  sí;  per  la  societat,  no. 

Feu. — Deixi-la  estar,  la  societat.  La  veu  pública  compdemna  d'esma, 
sense  analitzar...  Si  vostè  té  la  conciència  tranquila,  ríguissen  de  tot 
el  que  diguin.  (Pausa.)  Què  li  fa  falta,  ara? 

Maria. — Rès.  Ja  tinc  diners  per  a  la  medicina  i  per  a  mi  es  com  si  tingués 
una  fortuna.  No  vull  que  vostè  es  perjudiqui  més  per  a  mi..,l 

Feu. — No  soc  ric.  Però  tinc  intel•ligència  i  mans...  Les  meves  crítiques 
son  cregudes  perquè  son  sinceres  i  vaig  vivint.  Miri,  vaig  a  la  redac- 
ció a  fer  sortir  una  fulla  extraordinària  parlant  de  l'atemptat  contra 
el  rei. 

Maria. — Han  mort  al  rei? 

Feu. — Afortunadament,  ni  l'han  ferit.  Déu  es  just,  doncs  ja  n'hi  han  prou 
de  calamitats  damunt  de  nostres  espatlles.  No  ha  sigut  res.  Un  boig, 
que  mai  en  falten.  Un  instrument  d'aquests  que  paguen  amb  la  vida  la 
seva  estupidesa.  (Mirant  la  nena.)  Està  tranquila.  Me'n  vaig.  Tornaré; 
tart  o  d'hora,  tornaré.  Animo;  cuidis  força,  força.  Avui  jo  vetllaré  a  la 
nena  per  a  que  vostè  pugui  descançar.  Ja  fa  massa  nits  que  vetlla. 

Maria. — Vostè  es  un  sant. 

Feu.^Soc  un  enamorat.  Tot  es  egoisme,  ja  l'hi  he  dit.  ^No  hihà  qui  fa 
sacrificis  per  una  cartera  de  ministre?  Doncs  jo  els  faig  pel  cor  d'una 
dóna.  A  reveure...!  (Surt  pel  fons.) 

Maria.— Quina  diferència  d'home.  L'un  tan  noble,  Taltre  tan  miserable. 


ESCENA   III 

Maria,  Madrona  i  aviat  En  Cadernera. 


Madrona  (desde  la  porta,  dirigint-se  a  fóra.)— Ves  allà  ximple...  Sí...? 

A  mi  m'en  fas  mitja.  Es  pot  entrar? 
Maria. — Endavant,  senyora  Madrona. 
Madrona.— Ai,  filla!  No  m'ho  digui,  senyora  Madrona,  que  a  mi  no 

m'escau. 
Maria. — Tot-hom  es  senyor  del  seu, 

Madrona.— Doncs  a  mi  diguim  senyora  Fregallot...!  Què  tal  la  menuda? 
Maria. — Sembla  que  està  millor,  gràcies. 

Madrona. — Vaja  m'en  alegro.  Què  no'm  veu  que  vaig  emperifoUada? 
Maria. — Sí...! 
Madrona.— Vaig  a  sopar  a...  com  diantre  en  diuen  ara  de  les  tabernes... 

Ah!  A  la  Bar!  Això!  Vaig  a  sopar  a  la  Bar.  El  meu...!  Puges  o  baixo... 

(cridant  en  la  escala).   Doncs,  sí,  el  meu,  vull  dir  el  de  casa,  avui  surt 

a  cantar  les  caramelles,  i  ho  vol  celebrar,  pobre!  Com  que  ell  tot  el 
dia  tragina  coves  al  Born,  avui  sembla  que  es  torni  a  casar.  Es  ca- 
màlig  i  tot  ho  té  de  camàlig. 

Maria. — Sembla  un  bon  home. 

Madrona. — Molt;  però  es  gelós  com  aquell  moro  de  la  magnèsia.  Ara 
se  les  ha  agafat  que  faig  goig  i  no  se  que  dimonis  diu  d'un  letxugui- 
no...  que  si  pico  l'ullet  al  memorialista  de  la  cantonada!  Unes  bes- 
tieses! (anant  a  cridar  a  l'escala).  Què  no  puges? 

Maria. — No'n  faci  cas. 

MADRONA.~Oh,  no'n  faci  cas!  En  tinc  el  pap  plè.  Crèguim,  jo  que  tot  el 
dia  vaig  de  morros  per  terra,  frega,  que  frega,  ves  si  estaré  per 
aquests  romanços.  I  està  clar  que  vull  fer  goig!  Ell  com  que  sols 
tracta  amb  bèsties,  voldria...  (cridant  a  l'escala)  Però  què  no  puges? 
Mireu  em  faria  ferir...  I  si  que  fa  bona  cara  la  nena!  I  la  cusimenta 
com  va...? 

Maria.— Vaig  fent.  Ara  sols  em  preocupa  la  meva  filla. 

Madrona.— I  zstà.  clar  que  la  salvarà!  Jo  la  veig  molt  bé. 

Maria.— Fa  dos  dies  que  no  te  febre...  Ha  millorat  molt. 

Madrona.— Tingui,  avants  no  arrivi  aquell  fascinerós...  (Donant-li  di- 
ners). 

Maria.— No  senyora,  no.  Gràcies.  Avui  ja'n  tinc  i  a  vostè  també  li  fan 
falta. 

Madrona.— Pren  guiïs...  al  cap  d'avall,  una  fregadeta  més!  Al  cel  ho  tro- 
varem  tot. 

Maria  (prenent-los).— Ja  li  pagaré,  ja  quant  la  nena  estigui  bona  i  jo  pu- 
gui treballar...  Amb  el  meu  treball,  mai  he  ambicionat  rès  de  ningú. 

Madrona.— Dèu  ésser  molt  trista  l'història  de  vostè,  senyora  Maria! 

Maria.— Com  la  de  totes  les  noies  que  queden  sense  pares  i  son  joves  i 
vistoses.  A  casa  no  érem  rics,  però  ens  la  passàvem  bastant  bé. 
Criats  dins  d'una  aristocràcia  fingida,  totes  les  famílies  més  distin- 
gides de  Barcelona  ens  estimaven,  doncs  la  meva  àvia  havia  sigut  la 
cambrera  principal  d'una  princesa  molt  bona.  La  pobreta  va  morir 
de  repent,  deixant  a  la  meva  mare  que  sols  tenia  deu  anys...  La  va- 
ren criar  uns  marquesos  i  ja  casada,  vaig  nàixer  jo  i  una  altre  ger- 
mana. Ella,  es  digne!  Jo...!  Un  home,  el  fili  dels  protectors  de  la  me- 
va mare,  va  dir-me  coses  que  varen  semblar-me  boniques...  Ell  astut 
i  jo  jove...  Va  succeir...  el  que  succeeix  sempre  a  les  noies  que  no  es- 
colten els  dolços  consells  dels  seus  pares...  Vaig  fugir...  La  mare  es 
va  morir  de  pena...  Tot-hom  se  va  apartar  de  mi...  Sola!,  atalaiada 
per  aquell  home...  bonica  i  sense  ningú...  Ell  era  ric,  molt  ric,  no  po- 
dia ésser  per  a  mi!  Jo  era   pobre,  molt  pobre...  havia  d'ésser  per  a 

ell...!  De  nostres  amors  va  nàixer  aquest  àngel...  L'amor  el  pinten 
cego  i  amb  ales. 
Madrona, — Per  això  fugen  els  homes,  els  remalaïtsl 


'      ESCENA  IV 

Maria,  Madrona  i  Cadernera 


Cadernera.— Tu,  xafardera!  Bona  nit!  Ja  has  garlat  prou?  Deus  tenir  el 
pap  plè  encara...!  Aquesta  necessita  set  setmanes  per  a  buidar  totes 
les  poca-soltes  que  té  amagades.  ' 

Madrona.— Què  vol  aquest  set  ciències! 

Maria. — M'ha  fet  companyia. 

Cadernera.— Ja  l'hi  agrada,  ja!  Quant  pren  les  cartes...  no  deixa  escap- 
sar  a  ningú.  Apa,  anem  a  sopar,  que  avants  de  sortir  tenim  que  do- 
nar un  repaset  a  «La  Maquinista.» 

Madrona, — Vínem  amb  presses  are...! 

Cadernera. — Ja  sentirà  la  cantada. 

Maria. — Què  vindran  aqui? 

Cadernera. — Jo  ho  crec.  Tinc  promesa  una  serenata  a  la  pagesa  de  casa. 
Miris  que  cofoia  està. 

Madrona. — I  està  clar  que  ho  estic!,  això  sempre  vesteix!  Què  et  penses 
que  no  soc  insivilitzadora?  Tot  avui  que  capgiro  el  Born,  per  a  veu- 
re quina  és  la  pagesa  que  porta  els  ous  més  grossos,  per  que  la  cis- 
tella anirà  curulla. 

Maria.— Els  envejo  la  feliicitat. 

Cadernera.— A  les  penes,  gots  de  vi! 

Madrona. — Vol  venir  vostè  el  dia  de  la  festada?  S'hi  fa  molta  xirinol'la. 
Tot  és  alegria! 

Cadernera.— Aquesta  fa  l'arròs. 

Maria. — Si  la  nena  estès  bona... 

Madrona. — De  bona  veritat  vindria...? 

Maria. — Depent  de  la  nena. 

Cadernera. — De  la  nena,  jo  me  en  cuido.  Faré  venir  un  curandero  que 
treballa  a  la  Riba  i  amb  quatre  grapades  la  deixarà  llesta. 

Maria. — Doncs  si  està  bona,  sí  que  vindré. 

Cadernera.— Paraula?  Apa  tu,  escalfa  pedriços!  Passa  endavant  que  ja 

és  tart  i  després  de  sopar  vull  fer  la  cremada.  Tot  avui  que  tinc  una 

mena  de  rogall...  (provant-se  la  veu)  Ah!  Ah!  Ah! 
Madrona. — Aquest  senyor  Clavé  fa  tornar  baixos  als  homes. 
Cadernera. — Anem,  barjaula...?  Vaja  bona  nit, 
Maria. — Bona  nit  per  a  vosaltres. 
Cadernera  (Suríint  i  cantant). — «La  campana  al  treball  crida...  Dàli, 

dàli.» 
Madrona. — Picat  la  teva  d'esquena.  Que  et  penses  que  soc  una  anclu- 

sa  jo. 

(Dintre  i  baixant  l'escala) 


ESCENA  V 

Maria.  Després,  Joan 

Això  és  viure...  No  es  pas  veritat  que  la  fel•licitat  fassi  parells  amb  la 
riquesa.  (Toquen  les  nou).  Les  nou,  ja?  (Agafa  la  medicina  i  la  dona 
a  la  nena).  Nena...  Filla,  te  pren  filleta,  oh  Déu  meu!  Si  riu,  si  ja  riu 
(plorant  d'alegria)  riu  filla  meva  que  la  teva  riatlla  és  per  a  mi  el 
tresor  més  gran  que  hi  pugui  haver  sobre  la  terra.  (Truquen)  Ja  và. 

(Maria  va  a  obrir  i  es  troba  amb  Joan). 


ESCENA  VI 

Maria  i  Joan 

Joan.—Es  pot  entrar,..? 

Maria.— Tú!  Entra  home!  Què  no  sabs  que  aquí  es  a  casa  teva?  Fins 

aral  Podies  haver  trovat  la  nena  morta! 
Joan. — Per  què  no  m'ha  avisabes...?  • 

Maria.— A  ont?  Per  qui?  Jo  no  he  pogut.  Al  teu  palau  em  varen  treure... 

després  de  péndrem  la  feina.  Jo  quan  hi  vareig  anar  recomanada,  no 

ho  sabia  que  allí  fos  a  casa  teva. 
Joan. — Si  m'has  de  renyar,  m'entomo. 
Maria. — Renyar-te...!  Es  què  per  ventura  puc  renyar-te?  Si  tot  el  que  tu 

:     fas  ha  d'estar  bé  per  força  per  por  de  que  t'enotgis  í  fen  vagis...!  Sí 

sabs  que  jo  per  a  tu,  soc  pitjor  que  la  més  humil  esclava  (amb  pena). 

Acostat,  fes  un  petó  a  la  nena,  a  la  teva  filla!   Guaítala...  que  un  xic 

més  la  troves  enterrada...  Bésala...! 

Joan  (tremolós  li  fa  un  petó). — Si  està  freda;  si  ja   no  té  febre;  si  no  té 

rès...  Tot  seguit  t'alarmes. 
Maria. — I  què?  Per  què  tants  dies  sense  venir?  Es  veu  que  la  mort  del 

teu  sogre  t'ha  tingut  molt  enfeinat. 
Joan.— Molt! 
Maria. — Ja  se  que  sou  pobres.  Que  tota  la  teva  fortuna,  la  que't  creies 

per  a  tú,  l'avi  l'ha  deixat  a  la  néta.  Ja  veus  si  val  un  fill. 
Joan.— Molt!  Molt! 

Maria.— No  tots.  Els  que  tenen  avi,  sí...  Els  que  sols  tenen  pare,  no  va- 
len rès! 
Joan.— Ja  comences?  Què  estàs  sola? 
Maria.— Amb  qui  vols  que  estigui?  Si  no't  refereixes  a  les  penes. 

(Joan,  dissimuladament  encén  un  misto  i  fa 
cercles  en  la  finestra,  com  si  fos  un  conveni). 
Joan.— Es  el  destí  de  les  persones...  Tu  ja  sabs  que  jo  he  lluitat  tant  com 
he  pogut  per  que  fossis  la  meva  muller...  però  les  diferències  socials 
(cloroformitza  un  mocador).  Què  tens  aqui  als  llavis...? 
Maria.— Rès...! 
Joan. — Oi  sí!,  aquesta  taca... 

(Agafa  el  cap,  aplicant-li  de  sobte  el  mocador 
al  nas.  Maria  es  desmaia.  Suaument  la  deixa 
en  terra  prop  del  breçol  i  Joan  va  al  foro,  fa 
entrar  un  home.  Treu  la  nena  del  breçol,  dei- 
xant-hi la  que  l'home  porta.) 
Emboliqueu-la  bé,  que  no  li  toqui  l'aire. 

(L'home  surt  amb  la  nena  que  embolica  amb 
la  capa.) 
La  fortuna  del  sogre,  en  cas  es  meva! 

(Pausa  llarga.  Lluny  se  sent  l'enclusa  ferida 
pels  cops  de  mall,  i  un  chor  que  canta  «La 
Maquinista».  La  nena  del^braçol  és  una  morta. 
La  claror  d'una  bona  nit  entra  per  la  finestra 
il•luminant  cl  còs  de  Maria. 

ESCENA  VII 

Maria  i  Feu 

Feu.— He  trigat  veritat...?  Que  és  fosc  això!  I  la  porta  oberta!  Què  és 
estrany! 

(Encén  un  misto  i  després  cl  quinqué  que  Joan 
ha  apagat). 

Còm!  Desmaiada...!  Maria!  Maria,  retornis  que  soc  jo,  el  seu  amic! 

Maria.— On  soc...?  Ah!  Vostè!  Es  vostè...  M'he  dormiti...  (Mirant  per  tot) 
Si,  si  ho  juraria...  Ho  dec  haver  somniat!  Quin  pes  al  cap:  Jo  estava... 
anava  a...  si,  si,  anava  a  donar  la  medicina  a  la  meva  filla  i  una  ria- 
lla... però  ara  està  groga  (anant  al  breçol  ràpidament)  els  seus  llavis, 
estan  closos  (tocant-la)  Si  es  un  glaç!  (amb  gran  crit)  Ah!  Morta.' 
Però  si  es  morta.'  Filla,  filla.'  Si  no  es  veritat,~sinó  pot  ésser.  Si  reia.' 
Si  reia!  Senyor  Feu!  La  meva  filla  és  morta.  (Com  plorant  sobre  del 
cadavre). 

Feu. — Déu  no  vol  que  vostè  fineixi  encar  el  seu  calvari.  No  plori.  Es 
precís  que  es  resigni  amb  la  seva  mala  sort. 

Maria.  (Donant-se  del  canvi). — Eh.'  Còm?  No,  no  estic  boja!  Juraria  que... 
Ah!!!  Aquesta  no  es  la  meva  filla!  M'han  robat  la  nena!  Me  l'han  ro- 
bat...! Lladres...  lladres...!  Me  l'han  camviada! 

Feu.— Pobre!  Ha  perdut  la  raó...! 

Maria. — Me  l'han  camviada.  La  meva  filla  reia  i  aquesta  es  un  marbre, 
la  meva  filla  es  la  vida  i  aquesta  es  la  mort!  Filla,  filla!  (Surt  pel  foro). 

Feu.  (Va  al  breçol  i  mira  a  la  nena,  creient  una  desesperació  i  desequi- 
libri cerebral,  la  visió  de  Maria). — Qué  es  això...?  Què  ha  passat 
aquí...?  Pobre...  S'ha  tornat  boja! 

(El  chor  segueix   cantant,   acompanyat   d'un 
acordeon,  ferrets  i  cops  de  mall  en  l'anclusa.) 


TELO 


♦  ♦♦♦♦♦♦♦♦♦♦ 


Acte  segon 

QUADRE    SISÈ 

£1  mateix  teló  regi  del  pròleg 
ESCENA  I 

Mary,  Cambrera  i  després  Montserrat,  Joan  i  Doctor. 


Mary. — «Àttentión!  Les  patrons». 

(De  la  primera  dreta,  Montserrat  i  Joan  que 
vesteixen  de  dol.  Amb  ells  el  Doctor.) 

Doctor.— Senyora,  la  fel•licito.  No  solsament  ha  fugit  la  febre,  sinó  que 
la  nena  està  fora  de  tot  perill.  Ja  riu!  Una  rialla  en  llavis  de  un  ma- 
lalt es  la  vantguardia  de  la  tranquilitat  del  còs.  Amb  la  nena  hem  fet 
un  miracle...  Déu  i  la  ciència  s'han  posat  d'acord. 

Montserrat.— Gràcies,  senyor  Doctor,  gràcies.  Hauria  sigut  molt  trist 
que  la  única  filla  que  Déu  ens  ha  donat,  se  n'hagués  anat  darrera 
del  meu  pare. 

Doctor.— I  vostè  còm  se  trova.  Còm?  (La  polsa).  Es  precís  cuidar  aquest 
cansanci  i  aquest  neguit...  Les  mares  porten  al  cor  les  penes  dels 
fills...  El  pols  està  tranquil  L'angoixa...  els  sobressalts...  Res,  vaja. 
Amb  una  medicineta... 

Joan. — Si  vol  entrar  al  despatx... 

Doctor.— No  cal  recepta...  Una  taca  de  til•la  després  de  cada  àpat,  i 
repòs...  molt  repòs. 


36 


Joan. — Avui  ha  passat  bona  nit.  Ha  descansat,  per  que  jo  he  vetllat  la 
nena. 

Doctor.— No  cal  que  torni,  però  si  hagués  alguna  novetat,  un  petit 
avís...l  Referent  a  la  nena,  res  d'aire  en  l'habitació.  Àre,  sol,  sí;  que 
la  cremi;  força  sol.  (A  Mary).  Vostè  es  la  medicina  de  la  nena  :  sol  i 
res  més  que  sol.  Senyora...!  (Despedint-se...) 

Montserrat.— Doctor...! 

Doctor. — A  reveure,..! 

Joan. — L'acompanyo,  Doctor.  (Surten). 

Montserrat.  (Al  servei). — Ja  ho  saben,  res  d'aire.  Tanquin  totes  les  por- 
tes i  tapin  totes  les  obertures  que  comuniquin  amb  la  cambra  de  la 
meva  filla,  i  vostè  (a  Mary)  fassi  el  que  ha  dit  el  Doctor,  (Surten). 


ESCENA  II 

Montserrat  i  Joan 

Joan.— Ja  deus  estar  contenta...! 

Montserrat. — I  molt  que  ho  estic. 

Joan. — Que't  sembla  la  tonteria  del  teu  pare. 

Montserrat. — No  t'entenc. 

Joan. — Per  fer  de  demòcrata,  en  un  xic  més  em  deixa  en  la  misèria. 

Montserrat. — Ho  ha  deixat  tot  a  la  nostra  filla. 

Joan. — I  si  are  hagués  mort? 

Montserrat. — Déu  no  ho  ha  volgut. 

Joan.— Déu  no  s'hi  fica  amb  aquestes  coses.  El  teu  pare  ha  sigut  un  im- 
bècil. 

Montserrat. — Com  tú  vulguis. 

Joan. — «Si  la  nena  mort,  la  meva  fortuna  la  deixo  al  hospital.»  iQuè 
n'hem  de  fer,  nosaltres,  de  l'hospital? 

Montserrat.— Es  que'l  pare,  no  podia  imaginar-se  que  totes  les  grande- 
ses que  li  fèiem  veure,  eren  fantasies.  Pot-ser  soc  jo  qui  té  la  culpa  de 
que  hagi  deixat  la  fortuna  a  l'hospital.  Si  per  comptes  de  fer-li  veure 
grandeses  li  hagués  dit  que  tú  m'havies  dut  enganyada,  que  tots  els 
documents  que'm  vares  presentar  eren  falsos,  ^qui  sab?.„  De  segur 
que  el  pare  hauria  obrat  d^altre  manera. 

Joan.— Aixis,  recrimina  la  meva  estratagema  per  a  poguer  obtindré  ei 
teu  amor. 

Montserrat.— Jo  no't  recrimino.  Ja  sabs  que  mai  n'he  sigut  gelosa  d'in- 
teressos. Jo  t'he  volgut  a  túl  I  mira;  encar  que't  sàpiga  greu,  trobo 
molt  ben  fet  el  que  ha  fet  el  pare.  Al  mon  hi  ha  d'haver  humanitat. 

Joan.— No  hi  crec  jo  amb  la  humanitat.  ^Encar  no  en  té  prou  de  riquesa 
l'hospital? 

Montserrat.— Hi  ha  molts  infeliços  al  mon,  Joan,  Si  no  fossin  les  àni- 
mes pietoses  ^qui  aconsolaria  als  desheredats  de  la  fortuna? 

Joan. — En  compte  de  crear  hospitals,  que  aboleixin  els  pobres.  Tot  és 
una  combinació  de  negoci. 

Montserrat.— Sigues  bo,  Joan! 

Joan.— Si  ésser  bo  es  regalar  la  fortuna,  el  mon  està  plè  de  dolents. 


ESCENA  III  \ 

Els  mateixos  i  Marquès  i  Marquesa.  * 

Marqués  (dintre).— Ont  sou,  ont  sou.  \ 

Joan.— Els  papàs...!  ; 

(Tots  s'abracen  i  es  petonegen.)  ■ 

Marquesa. ^-No  hem  pogut  vindré  més  aviat.  \ 

Mí^RQUÉs. — Ens  ha  sigui  impossible...  ' 
Marquesa.— Però  ha  quedat  tot  llest. 

Marqués.— En  tot  el  cementiri  de  Girona  no  hi  ha  una  tomba  com  la  del  ] 

teu  pare. 

Marquesa.— I  la  petita?...  I  tú  com  te  troves?  \ 

Montserrat.— Jo  be.  La  Maria  l'hem  tingut  a  punt  de  morir.  Ara  ja  està  i 

millor. 

Marqués.— Què  dius...?  Això  es  una  barrabassada.  ■ 

Marquesa.— Ai  pobre  filla  meva.  Ont  es...  ont  es?  -í 

Montserrat.— Vaig  amb  la  mamà,  a  veure  la  nena.  (Entran  1.*  dreta.)  i 

Marqués.— I  com  ha  sigut  això?  'i 

Joan.— Ja  sabeu  les  seves  idees  demòcrates.  Per  a  fer  mèrits  en  memòria  ] 

seva,  ha  fet  donació  de  tot,  el  dia  que  falti  la  nena,  al  hospital.  j 

Marqués.— Aquets  demòcrates,  son  uns  imbècils!  Per  a  guanyar  la  sim-  i 

patia  de  quatre  descamisats  desprecien  l'amistat  de  tota  la  gent  d'or-  i 

dre.  (Pausa.)  I  què  té  la  nena?  ' 

Joan. — Ja  no  es  res,  ; 
Marqués. — Veiam  que  la  veuré...! 

Mary  (molt  respectuosa,  ofereix  amb  safata  una  tarjeta.) — «Monsieur»... 
Joan  (després  de  llegir.) — Ves-hi  sol,  papà.  Son  a  la  cambra  verda.  Digui 

que  no  vinguin  a  destorbar-me.  (A  la  cambrera.)  Que  passi! 
Marqués. — Que  hi  hà  alguna  novetat? 
Joan.— No;  es  un  amic  que  vol  parlar-me  d'un  negoci  delicat. 

(Marquès  surt  primera  dreta.) 


ESCENA  IV 
Feu  i  Joan. 

Feu.— Es  pot  entrar?  (La  cambrera  li  vol  pendre  el  barret.)  No,  deixi'l... 
Fugiria  del  penjarrobes.  Es  català  aquest  barret! 

Joan  (a  la  cambrera).— Retiris...!  Vostè,  a  casa  meva? 

Feu. — No  soc  jo.  Faig  de  recadé. 

Joan. — Les  xirigotes  me  molesten. 

Feu. — Jo'm  creia  tot  el  contrari,  perquè  quant  em  parlen  de  vostè  perdo 
la  serietat  i'm  revento  de  ganes  de  riure. 

Joan.— Acabem...  Què  desitja? 

Feu. — Vinc  per  que  m'envia  una  dóna.  Una  dóna  que  té'l  cor  destroçat 
per  una  infàmia  i  qui  sab  si  la  raó  perduda  per  la  fatalitat. 

Joan. — No  puc  compendre  de  quina  dóna'm  parla. 

Feu.— La  Maria  té  la  seva  filla  morta. 

Joan  (fredament  treu  de  la  cartera  uns  bitllets  i  els  dona  a  Feu.) — Tingui! 

Feu.— Que  és  això? 

Joan. — Per  l'enterro.  No  es  aixó'l  que  vol? 

Feu. — Miserable!  (Molt  noble.)  Si  no  fóssim  dintre  de  casa  de  vostè,  li 
escupiria  al  rostre  per  ruhí...!  La  dóna  que  vostè  ha  deshonrat,  no 
vol  diners,  cerca  consol,  carinyo  i  protecció;  vagi  al  costat  de  la  po- 
bre màrtir  i  suavitzi,  encar  que  sigui  hipòcritament,  les  seves  doloro- 
ses angoixes. 

Joan. — Jo  tinc  altres  obligacions  més  sagrades  per  cumplir.  Tinc  una  es- 
posa i  una  filla... 

Feu. — Molt  bé!  I  creieu  vos  que  aquesta  dóna  i  aquesta  filla,  valen  més 
que  la  dóna  que,  màrtir  d'amor,  caigué  en  vostres  braços  enlluernada 
amb  paraules  falagueres!  Com  que  aquesta  es  carn  del  poble,  carn 
obrera!  Què  hi  fa  que  entre  tantes  i  tantes  infelisses  que  ploren  la 
honra  perduda  n'hi  hagi  una  més?  La  dóna  que  peca  per  amor,  si  es 
pobre,  no  te  dret  a  compassió! 

Joan. — Si  volgués  fer  el  favor  de  retirar-se...  tinc  ocupacions  urgents... 
Feu. — Sí.  Surto,  però  vos  adverteixo  que  a  mi  no  me'l  fareu  trontollar 

el  cap.  Ai  de  vos!,  el  jorn  que  pugui — amb  llibertat — demanar-vos 

comptes,  que  os  recordaré  que  he  fet  la  guerra  en  Àfrica  i  conec  molt 

be  la  manera  de  tractar  als  indignes  de  les  càbiles. 

(Dintre,  Maria,  crida.) 
Maria. — Deixeu-me  que  vull  entrar...  Deixeu-me,  vull  vèurel. 
Joan.— Ella!  Estic  perdut. 

Feu  (detura  a  Maria  al  foro.  Entren  les  cambreres.) — Maria!  Ont  va? 
Maria.— Joan!  Joan!  M'han  robat,  ens  han  robat  la  nostra  filla. 
Joan. — Calla,  que'm  compromets!  Calla  i  vesten! 
Maria.— No.  Vull  saber  ont  és  la  meva  filla.  Tú  tens  dret  a  buscar-la... 
Feu.— La  vostra  filla  es  al  cel. 
Maria.— No.  Ella  reia...  i  me  l'han  robada,  me  l'han  cambiada.  Sortiu 

lladres,  a  pendrem  a  ml.  Lladres!  (Amb  crit  esfereïdor.) 


ESCENA  V  i 

Joan,  Feu,  Maria,  cambreres.  Marquès,  Marquesa,  Montse-  ; 

rrat  i  aviat  Mary  amb  la  nena  j 

Marqués.— Què  passa?  \ 

Marquesa.— Que  son  aquests  crits...!  ] 
Montserrat.— La  modista...!  Que  hi  vol  aquí  aquesta  dóna. 
Maria  (se  ficsa  amb  la  nena  que  porta  Mary).— Ah!!  La  meva  filla.  Es     ^ 

ella!! 

Montserrat. — Què  diu?  '. 
Joan. — I  què  sab  ella  el  que  diu? 
Maria  (es  posa  a  la  porta  del  foro  per  que  Mary  no  surti).— No!  D'aquí    i 

no  surtireu,  sense  tornar-me  la  meva  filla.  j 

Feu.— Vingui,  vingui  amb  mi.  \ 

Maria.— No...!!  j 

Feu.— Jo  la  protegiré.  • 
Maria.— No...!  No...! 

Marquesa.— D'ont  ha  surtit  aquesta  dóna...  ] 
Joan.— Prou!  (al  servei).  Vagin  a  cercar  la  policia  i  si  és  boja  que  la     '< 

tanquin. 

Feu.— Detingueu-vos!  Enrera  tothom!  D'aquesta  dóna  jo'n  responc!  t 

QUADRE  SETÈ 

La  Font  d'cn  Con-na  (Any  1885) 

ESCENA  I 

Parelles  ageguts  per  la  muntanya.  Un  acordeon  toca  «a 
orillas  de  una  fuente  a  una  muchacha  vi».  Crits,  xibarri 

i  alegria 

Madrona  (dintre). — Porteu  més  llenya,  gamarussos,  que  se  os  fumaran 
les  costelles. 

(Prop  de  la  font  hi  ha  un  home  satisfet,  que 
ven  admetlles.) 

ESCENA  II   ' 

L'home  de  la  font,  Llimets  i  Ximeta.  Seguit  la  Dida 
i  Gonzàlez 

Llimets. — Ja  veuraz  quina  aigua  mez  frezca.  Volz  menjar  admetllez? 
Ximeta  (amb  veu  melosa).— El  que  vull   es  anarmen.  Quines  coses  diu 

la  gent.' 
Llimets. — Totz  zon  bonz  minyonz.   No   vulguiz   anarten  i   centiràz  com 

canten  els  coroz. 
Ximeta  (amurriada). — Vui  anarmen,  aquestes  paraulotes  em  posen  nir- 

viosa  (plorant),  ai/  que  els  meus  papàs  deuen  buscar-me...   i  no'n  tro- 

varan,  i...  ai.'  que  estic  nirviosa. 
Llimets.— No  ezcoltiz  a  ningú.' 
Ximeta.— Que  vols  que  em  tapi  les  orelles?  Oh.'  Mirat,  Mirat  aquells  des- 

vergonyits,  quins  petons  que  es  fan  sota  d'aquell  arbre. 
Llimets. — I  tu  i  jo,  que  no'nz  en  fem  de  petonz  moltez  vegadez...? 
Ximeta.— No  pas  davant  de  la  gent... 
Llinets.— Doncz  au.'  Beu  i  enz  en  anirem,  (al  home  de  la  font)  Aveiam, 

un  ral  d'admetUez  i  doz  gotz  d'aigua  frezca,  de  la  mes  frezca  que 

tingueu. 
L'home,  (Rient).— Això  és  segons  el  raig. 

Llimets.  (A  Ximeta).— Quin  raig  t'agrada  méz? 

XiMETA.— L'últim  i  llarguet. 

Llimets, — Doneu-li  l'últim  raig  i  llarguet. 

L'home.  (Posant  l'aigua). — De  on  s'han  escapat  aquest  parell  de  llepa- 
fils? 

Llimets  (li  toca  la  cara  després  de  beure.)— T'agrada... 

Ximeta. — Au,  descarat!  Davant  d'aquest  home  m'has  de  tocar? 

Llimets. — Zom  promezoz,  zab?  I  ens  cazarèm  quan  jo  sigui  fadrí.  Eztu- 
dio  per  confiten. 

L'home. — Facin,  facin!  A  mi  no'm  ve  res  de  nou.  Jo  soc,  cego,  sort  i  mut- 
Si  no  fos  aixis  no  podria  ésser  l'encarregat  d'aquest  hostal. 

Llimets.— Ai,  ai!  Quin  hostal? 

L'home. — Que  no  hi  lluca?  Veu  tot  aquest  bé  de  Déu  de  muntanyes? 
Doncs  jo  en  dic  un  hostal.  No  hi  ha  un  pam  de  terra  que  no  hagi 
servit  de  fugó  o  de  matalàs...  Mig  Barcelona  es  engendrat  sota  dels 
arbres  o  vora  de  les  eízevares. 

Ximeta  (avergonyida.)— Oh! 

L'home. — No  s'espanti,  senyoreta.  Suposo  que  vostè  no  ha  vingut  pas 
aqui  per  passar  el  rosari.  ^A  la  font-  d'en  Con-na  i  amb  un  triquime- 
tri?  Vaja,  home!  Què  badem? 

Ximeta  (plorant). — Veus,  veus  el  que'ns  diuen? 

Llimets  (enfadat). — No  ho  veig,  ho  sento;  zàpíga,  cenyor  hoztalé,  que 
aquesta  cenyoreta  té  una  bona  caza...  Quant  volem  geure,  tenim  un 
bon  zofà...  i  que  aquí  zolz  hi  venim  a  pendre  oxigeno.  Que  per  men- 
jar, no  nececitem  les  zevas  admetllez  ranciez,  per  que  ens  zobra  con- 
fitura i  mel  per  zucari  pà  de  pezic  i...  vozíé  es  un  desvergonyit. 

L'home. — Maliatsiga  l'ànima  que  t'aguanta!  A  mi  em  dius  desvergonyit... 
letxuguino?  (Anant  vers  a  ell). 

Llimets.  (Fuig  corrents  emportant-se  a  Ximeta).— Fuig  que  no  et  mos- 
segui! 

L'home, — Apa,  cap  al  sofà  mitja  cerilla,  (Espantant-los). 

Llimets,  (Treu  el  cap  per  dalt  d'un  turó),- Ja  el  trovaré  per  Barcelona. 

(L'home,  rient  torna  a  la  font). 
I  zabrà  ei  zoc  mitja  cerilla... 

L'home.  (Que  renta  els  gots  que  han  begut,  tira  el  contingut  d'un  got 
fent  un  gran  crit), — Ah! 

Llimets.  (Reb  l'aigua  a  sobre  i  cau  espantat). — Ai!  Ximeta  un  tidu!  M'han 
ferit!  Un  tidu! 

L'home.— Aquests  no  tornen  més  a  la  font. 

ESCENA  II 

L'home,  Gonzàlez  i  la  Dida 

GoNZÀLEZ.  (Per  la  dreta). — Alli  hay  mucho  buyisio,  Çamarà!  En  este 
Barcelona  too  e  una  torre  de  Babel,  aqui  too  er  mundo  jabla  como 
quiere. 

Dida. — Ya  te  lo  hay  dicho,  que  en  la  fuente  de  la  cortesa,  hi  estariamos 
mal. 

Gonzàlez.— Yo  a  tu  lao  en  toas  partes  estoy  como  en  un  trono,  reina 
de  mis  adentros.  Me  refiero  que  esto  e  el  disloque.  Los  unos  tocan, 
los  otros  bailan  y  naide  se  està  quieto. 

Dida.— Ànemos  al  paseio  de  Colón? 

Gonzàlez.— Vamos  donde  tu  quieras.  Y  er  pequenin? 

Dida.  (Espantada).— Ai  reina  santíssima!  Me  l'he  descuidat  al  torrents, 
(Surt  corrents  per  la  dreta). 

Gonzàlez. — Ascucha!  Mardita  cea!  A  ver  si  pierdo  la  cajetiya!  (Surt  da- 
rrera d'ella). 

Madrona.  (Dintre).— Deixeu-lo  per  a  mi. 

(Madrona  i  Cadernera  borratxo). 

Cadernera.— Deixem  anar!  I  què  m'han  de  fer  a  mi!...  Res,  res!  Llengua 
faran,  llengua. 

Madrona,— Què  diran  de  nosaltres  els  teus  companys.,.? 

Cadernera.— Que  diguin  el  que  vulguin.  A  mi  ningú  em  dona  gat  per 
Ilebra.  Què  sab  el  coro  de  «Les  graelles?»  Baladrejar  i  res  més  que 
baladrejar!  Si  tots  tenen  la  veu  de  regadora...  Els  Tenors?  Xe..,  (Amb 
despreci)  Semblen  llengüetes  espatllades,  I  els  baixos?  De  tant  bai- 
xos no  es  veuen! 

Madrona.— El  millor  coro  és  el  teu! 

Cadernera. — Tu  parles  bé.  «La  gibrella».  Si  el  nom  ja  ho  diu  que  tots 
els  coristes  hem  de  tenir  la  gargamella  llarga  i  la  boca  ample.  (Pro- 
vant la  veu).  Ah! 

Madrona.— Apa!  anem  anem  amb  la  colla  que  no  et  critiquin. 

Cadernera. — Que  vols  dir  anem..,  a  mi  ningú  em  xista!  (pels  de  dintre), 
Embusteros...  enganya  pagesos!  Si  començo  a  repartir  mormes...  els 
hi  tapo  la  respiració.  (Provant  de  cantar).  «L'auba  somriu.,,» 

Madrona. — Apa  anem!  (agafant-lo) 

(Cadernera,  com  si  es  barallés  roda  per  l'es- 
cena repartint  bofetades  i  dóna  un  cop  a  la 
cara  de  Madrona,  Aquesta  corre  a  la  font  a 
refrescar-se  un  uU), 

Covarts!  Xerraires! 
Madrona.— Ai! 
Cadernera. — Apa!  Au!  A  cantar  de  cap  en  un  bocoi.  «L'auba  somriu... 

riu,  riu.» 
Madrona. — I  que  liaig  de  riure  si  m'has  xafat  un  ull,  bestiasse...! 
Cadernera.— Si  que  estaríem  be!  «L'airet,  l'airet  de  la  matinada...»  Aixis 

es  canta!  (Cau  i  queda  sentat  a  terra),  «Sota  d'un  salzer,  sentada  una 

nina...  nina...  nina...» 
Madrona.— Si,  vínem  amb  salameries  are,  que  m'has  deixat  cega.  Apa 

aixecat.  (Se  l'emporta). 
Cadernera.— Blanca  i  bonica  com  el  mes  de  les  flors  ai  si...!» 


ESCENA  III 

L'home  de  la  font,  Maria,  Feu,  Gonzàlez  i  la  Dida 

Feu.— No  es  distreu  Maria?  Aquests  llocs  son  molt  agradables.  Segui 
aqui,  vora  la  font;  sentirà  al  choristes  i  això  l'alegrarà.  Vol  veure  un 
got  d'aigua?  (Maria  fa  que  no  amb  el  cap  i  Feu  sèu  vora  d'ella). 

Gonzàlez.— Lo  ves  mujer?  Los  rorros  no  se  pierden  nunca.  Vaya;  cójete 
der  brazo  y  vamo  a  la  ciudà  que  cuando  entremo  por  la  brecha,  van 
a  tocà  la  marcha  real  al  ver  nucstras  augustas  personas. 

(Maria  tan  bon  punt  ha  vist  la  criatura 
que  porta  la  Dida  s'hi  ha  acostat  per  a 
fer-li  un  petó). 

Dida.— Falaguera...!  (Per  la  Maria).  I  ara!  Què  vol  aquesta  dóna?  (Fugint). 

Gonzàlez.  (Fent  l'home).— Oiga  ustez  patrona!  Quién  le  ha  dao  a  ustez 
permiso  para...? 

Feu.  (Interposant-s'hi).— Els  carlins  eren  a  Ripoll  i  ja  s'han  acabat.  Aixis 
doncs,  fassin  el  favor  de  fer  via  que  aquí  no  se  li  ha  perdut  res. 

Gonzàlez.— Res...  Res...?  Ni  en  mil  aüos  aprendo  jo  esta  gerigonza... 
Res!  Res...!  Jesú,  que  manera  de  jablar...!  (Surt). 

Feu.  (Anant  vers  a  la  Maria  que  ha  tornat  a  seure).— No  fassi  aquest 
posat,  Maria.  S'ha  de  lluità,  ja  ha  passat.  Aquell  m.al  home  ha  fugit  i 
ja  pot-ser  no  el  veurà  més.  Cerqui  alegria;  fassi  fugir  del  seu  cervell 
aquest  núvol  que  l'entel'la  i  pensi  que  el  món  es  un  dol  de  misèries 
i  envejes.  Cal  viure.  Si  aixis  no  ho  fem,  ofenem  a  Deu.  M'escolta? 
(Dins  se  sent  xibarri).  Sent  la  gent  com  es  diverteix...?  Per  què  vostè 

no  fa  cl  mateix?  Maria!  Maria!  Què  puc  fer  jo  per  a  tornar-li  el  sos- 

sego?  Per  què  no  es  ditxosa? 
Jaume. — Això  no  ha  sigut  res.  Madrona. 
QuiM, — Visca  la  nostra  cuinera! 
Tots.— Viscal 
Tafalla.— Jo  pago  les  admetlles  de  la  Madrona. 

(Surten  els  del  «coro»). 
Jaume. — Reculliu  les  coseíes  i  les  forquilles,  poseu-les  dins  del  cove  i 

porteu-les  al  carro.  No  desperteu  al  Cadernera,  deixeu-li  dormir  la 

mona! 
Madrona.— Au  poca-pena! 
QuiM.— Un  dia,  es  un  dia.    , 
Madrona. — A  ell  no  li  està  bé  emborratxar-se. 

Sisco.— Apa,  apa,  no  parlem  de  coses  tristes  que  avui  es  dia  d'alegria. 
Jaume. — Dies  com  aquest  no  més  en  passa  un  cada  any,  Madrona. 
Tafalla.  (Que  ha  anat  a  comprar  admetlles  per  a  Madrona). — Nois  vaig 

a  fer  el  present  a  la  nostra  cuinera. 

(Quim  ha  retallat  uu  ninot  de  paper). 
A  formar!  A  formar! 

Tots  es  posen   de  renglera  i  saluden  militar- 
ment). 
Tafalla. — A  donya  Madrona,  muller  d'En  Cadernera,  la  dóna  més  xa- 

mosa,  bonica  i  retretxera.  Teniu,  en  nom  de  la  colla  de  la  «gibrella» 

os  faig  present  d'una  paperina  plena  de  típiques  admetlles  de  la  font 

d'en  Con-na,  per  a  que  tingueu  un  record  de  la  barrila  que  hem  fet, 

i  per  a  molts  anys  pogueu  tornar  a  ésser  la  nostra  cuinera,   fent  una 

arròs  tant  sandunguero,  com  el  d'avui.  He  dicho. 

Jaume.— Visca  l'aprenent  d'En  Castelar! 

Tots.— Visca...! 

Jaume. — Visca  la  cuinera! 

Tots.— Visca! 

(Tafalla,  al  anar  a  omplir  un  got  d'aigua   se  li 

veu  el  ninot,  que  retallaba  en  Quim  i  que  l'hi 

ha  posat  en  Jaume.) 

Sisco.— Mirat.  A  n'en  Tafalla,  li  han  clavat  la  llufa. 
Madrona. — Donem  un  misto. 

(Madrona,  va  vers  Tafalla  i  sense  ésser  vista 
vol  encendre  el  ninot  que  penja.  Tots  canten 
rient  i  picant.) 

«Jo  te  l'encendré 
el  íio,  tio  fresco, 
|o  te  l'encendré... 
el  ninot  de  paper... 

Tafalla.  (S'en  dona  compte  i  camina  ridícolament  per 

que  Madrona  no  encerti  amb  la  flamarada.) 

Tu  no  me  l'encendràs, 
el  tio,  tio  fresco. 
Tu  no  me  l'encendràs 
el  ninot  de  detràs. 

(Tots  fan  gran  xirinola,  repetint  la   primera 
quarteta,  fins  que  Madrona,  encén  el  paper.) 
Tots.— Foc...  Foc...  Foc...! 

(Els  choristes   omplen  obgectes,  d'aigua,  que 
tiren  damunt  de  Tafalla,  aquest  en  lloc  de  en- 
fadar-se diu: 
— Això  sembla  «El  Diluvio  Universal»! 
QuiM  (adonant-s'en).— Ja  han  carregat  el  carro. 
Madrona. — Doncs  apa,  cap  esperar  l'any  que  ve. 
Jaume.— Cantem  l'última...? 
Tots.— Sí,  sí...! 

(Fan  un  cercle,  el  mestre  es   col•loca  i  el  chor 
canta  la  pessa  que  més  li  plau.) 
Madrona.— Ai..,!  Nois,  mireu,  la  Maria,  aquella  veïna  que's  va  tornar 

boja  (amb  respecte). 
Maria  (com  si  despertés  d'un  somni,  es  rebifa  i  va  vers  els  choristes).— 
Ola,  nois!  Aixis  m'agrada  que  vos  divertiu.  Jo  també   he  vingut  per 
fer  barrila.  Apa,  canteu-ne  un  altre?  Jo  os  ajudaré,  vull  Iluïr  la  veu, 
perquè  soc  una  gran  tiple.  (Riu  exageradament).  Vos  agrado  jovent..? 
(Anant  d'un  chorista  a  l'altre).  Soc  molt  guapa,  jo   vull  que  tots  els 
homes  me  mirinl  (El  cabell  se  li  desfà  caient-li  per  damunt  de  la  cara 
i  nirviosa  se'l  tira  endarrera).  TÚ...1  (a  Tafalla).  lOi  que  soc  bonica 
jo?  Digues  homel 
Tafalla.— Força...!  (Tots  riuen), 
Madrona.— Aixis  dóna,  un  s'ha  d'alegrar, 

Maria.— No  hi  ha  cap  dóna  més  alegre  que  jo.  Aixis  tinc  els  homes  que 
m'estimen  i  la  gent  que  m'escolta  quant  canto. ,.1   (ridícolament  vol 
cantar).  Ah...  Ah.,.l 
Feu  (tristament).— Ara  si,  que  ha  perdut  tota  noció  de  raciocini. 
Maria.— Vinga.  Fem  xirinola...! 

Tafalla.— Guaita  quin  cap  s*ha  posat!  Sembla  una  clavellinera!  (als  cho-    \ 
ristes).  « 

Jaume. — Quin  monyo  més  extrany.  - 

Maria. — A  riure  i  a  cantar/  "  I 

Madrona, — L'últim  got  i  cap  a  ciutat.../  ; 

Maria  (deturant  a  Madrona  que  anava  a  la  font). — No  aigua,  no/  Porta 
la  bota,  tú/  (a  un  chorista).  Vui  vi,  jo,  força  vi.,./ 

«No*m  volem  cap  i 

que  no  sigui  borratxo,  ■_ 
No'm  volem  cap 

que  no  estigui  ben  gat.»  ; 

Tots.— Molt  bé/  (picant  de  mans). 

Madrona.— Cantem-ho  això  de  la  Maria...?  '  j 

Tots. — Cantem-ho/ 

I 

Madrona. — Doncs  apa,  formem  i  cap  a  casa/ 

Maria. — Jo  al  davant  amb  vosaltres  per  a  ensenyar-vos  a  cantar..,  | 

Tots.  «No'm  volem  cap  ; 

que  no  sigui  borratxo. 
No'm  volem  cap 

que  no  estigui  ben  gat.»  ! 

(Surten  i  la  cançó  es  va  perdent).  ■    i 

Feu. — il  el  Còdig  penal,  no  condempna  al  miserable  que  té  la  culpa  de 
que  una  noia  digna  i  honrada,  s'hagi  convertit  en  una  idiota,.  ? 


TELO 

Resum 

QUADRE  VUITÈ 

(Any  1909) 

ESCENA  I 

/  La  Monyos  i  cl  Caio 

Les  rambles  de  Barcelona  i  el  frontiç  del  teatre  Principal. 
Es  nit,  i  al  teatre  hi  ha  funció.  Per  la  via  pública,  gent  de 
tota  mena.  En  un  rotllo.  «La  Monyos»  i'el  «Caio».  Homes, 
dones  i  nens  fan  gatzara.  Feu,  passeja  llegint  la  premsa. 

Venedor.— La  Tribuna,  El  Liberal  i  El  Noticiero,  amb  els  últims  com- 
bats de  Melilla.  Suicidi  dsl  general  Pinto  al  «barranco  del  Lobo»,  nú- 
mero de  morts  i  ferits  al  Gurugú...! 

Feu.— El  mateix  ahir  que  avui.  Pasen  els  anys  i  res  canvia.  Quant  jo 
tenia  25  anys,  els  rifenys  varen  fer  una  gran  destrossa  de  nosaltres... 
Vaig  tenir-ne  35  i  els  cubans  assessinaven  als  meus  germans  pels  ca- 
rrers. Al  ésser  home,  37  anys....'  Espanya  va  ésser  republicana  i  dos 
anys  després  el  general  Martínez  Campos,  va  fer  caure  la  República 
per  a  donar  la  corona  al  rei  Alfons  XII.  Als  43,  altre  cop  veia 
140.000  fills  de  mare  damunt  les  terres  de  Cuba  i  als  49  el  rei  Alfons 
vestia  l*unifor-me  de  coronel  dels  Hulans,  per  a  que  dos  anys  des- 
prés, els  alemanys  ens  prenguessin  les  illes  Carolines.  Vaig  arribar 
als  58  i  els  moros  varen  tornar,  com  en  la  meva  joventut,  a  escarnís 
nostra  bandera  i  com  en  la  meva  joventut,  les  nacions  extrangcres 
s'oposaven  a  que  nosaltres  prenguéssim  la  revenja.  Als  63  va  ésser 
la  meva  odisea  d'espanyol,  ja  que  amb  els  ulls  plens  de  llàgrimes, 
vaig  veure  com  l'esquadra  d'En  Cervera  s'enduia  al  fons  del  mar  la 
grandesa  de  la  nova  pàtria.  Ara  en  tinc  74,  i  veig...  el  mateix  que 


als  25.,.  revoltes,  ambicions,  guerra  i  sang...  Tot  cl  mateix...  Sols  que 
en  el  meu  temps,  es  feien  les^  protestes  amb  barricades,  i  ara... 
amb  mitins.  Avants  la  república  es  discutia  amb  sang  i  foc!  Ara... 
es  prepara  dins  dels  cabarets  babejant  els  llavis  pintats  d*una  cuple- 
tista...  Les  llivertats  de  Catalunya  s'exigien  amb  el  fusell  a  la  mà... 
Ara  les  demanem  diplomàticament  amb  carteres  de  ministre...  Tot 
evoluciona...  tot...! 

Caio.— Què  vols  tu,  morro  o  penca?  Alsa,  maliatsiga  qui  et  va  engendrà! 
Bort!  Té...!  L'últim  que  cm  queda  (Tirant  un  petó  a  la  gent). 

Dona. — Maria;  si  balles  la  mula  et  dono  un  ral. 

Un.— Quant  et  cases  amb  el  Caio...? 

Caio.— I  que  n'has  de  fer  tu,  podrit...!  Apa  tu  vagassal  ves  a  rentar  els 
plats,  truja,  vacota....' 

Una  dona.  (a  Maria).— Deus  debutar  aviat...! 

Mapia.  (Que  ja  es  una  dóna  vulgar,  que  te  r^  cabell  gris,  du  la  cara  pin- 
tada i  un  monyo  molt  estrany). — La  setmana  entrant  vaig  al  Liceu. 
Ja  enseijo.  Soc  la  primera  tiple! 

Dona. — I  què  cantaràs...? 

Maria. — «Opra». 

Un. — Si  en  cantes  un  bossí  et  dono  una  pesseta. 

Caio.— Canta  noia...!  Dom  la  pesseta. 

Dona. — I  que  ets  el  seu  marit,  tu...? 

Caio.— Donem  la  pesseta...  bort! 

Dona.— Però  ha  de  cantà...! 

Maria. — Si  que  cantaré...!  Com  a  l'«opra»...!  (canta  una  cançó  popular). 
(Venen  per  la  Rambla  en  Joan   i  la  filla  de  la  Maria 
que  ja  té  26  anys.  Un  revenedor  s'acosta  a  elis). 

Revenedor.— Butaques...  Butaques! 

Senyoreta  (veient  el  cercle  de  Monyos). — Què  és  allò  papà...? 

Revenedor. — Es  la  Monyos,  senyoreta...! 

Senyoreta  (a  Joan). — I  qui  es  la  Monyos,  papà...? 

Joan.— Una  infeliça...  que's  creu  ésser  una  gran  artista. 

(Entren  al  teatre  i  Feu  el  reconeix.) 

Feu. — En  Joan.,.!  ella...!  la  Maria...!  Jo  l'he  coneguda  honrada  i  hermosa. 
Aquest  miserable  la  va*  llençà  a  l'abim  fins  embrutir-la.  Ara  la  ven- 
tada popular  la  manté,  i  és  la  distracció  de  Barcelona...  Compadiu- 
los!  (Maria  canta  tot  i  fent  broma).  Va  perdre  la  raó  essent  víctima 
d'amor.  Avui  es  una  juguina  i  en  son  temps  de  primavera,  va  ésser 
una  bona  marc.  (Maria  segueix  cantant...  El  revenedor  crida: 

«Butaques,  butaques»  i  baixa  el  teló). 

FI  DE  LA  MONYOS 

